Llyfrgell Genedlaethol Cymru - National Library of Wales : Trysorau cudd trawiadol arlein am y tro cyntaf English\nTrysorau cudd trawiadol arlein am y tro cyntaf Llu, 28 Ion 08 10:42:00\n‘Troi tudalennau’ dogfennau hanesyddol o Gymru ar wefan y Llyfrgell Brydeinig. Cynhelir digwyddiadau lansio yng Nghynulliad Cenedlaethol Cymru, Cynulliad Gogledd Iwerddon a Senedd yr Alban.\nMae 5 trysor cudd o gasgliadau llyfrgelloedd cyhoeddus ar draws y DU nawr ar gael i gynulleidfa o filiynau arlein. Fe’u dewiswyd yn destunau buddugol mewn cystadleuaeth genedlaethol, ac mae tudalennau o bob un ohonynt wedi eu digido a’u trawsnewid yn ‘rhith-destunau’ Troi’r Tudalennau 2.0. Gall ymwelwyr fwynhau’r eitemau ardderchog hyn yn rhad ac am ddim. Y cynnig buddugol o Gymru yw hanes bywyd yng nghefn gwlad Sir Gaernarfon yng nghanol y 19eg ganrif drwy lygad bachgen 14 oed anghyffredin o sylwgar. Roedd y lansiad Cymreig am 11.30am Dydd Mercher 23 Ionawr yn y Senedd yng Nghaerdydd. Mae’r trysorau buddugol eraill yn cynnwys:\ngwaith cyfreithiol o’r 12fed ganrif o Medway, Caint, sy’n cynnwys y cofnod cynharaf o’r iaith Saesneg; llyfr offeren addurnedig o’r 15fed ganrif o Sir Renfrew, sy’n cynnwys defod esgymuno erchyll; llyfr cofnodion rhyfel wedi ei ddarlunio’n hardd a gynhyrchwyd gan Ffederasiwn Dorset o Sefydliad y Merched, sy’n cynnwys hanesion am faciwîs, awyrenwyr y gelyn, dyfodiad byddin America a hyd yn oed gwneud jam! Mae Dyddiaduron William Searell o Feddgelert, Sir Gaernarfon, 1844-46 yn perthyn i Wasanaeth Archifau Conwy, Cyngor Bwrdeistref Sirol Conwy. Dechreuodd William ysgrifennu’r dyddiaduron pan oedd yn 14 oed ac mae’n rhoi i ni ddirniadaeth fyw ac unigryw o fywyd gwledig Cymreig yng nghanol y 19eg ganrif.\nDenodd cystadleuaeth Hidden Treasures Brought to Life y Llyfrgell Brydeinig – a lansiwyd yng ngwanwyn 2007 mewn cydweithrediad â Chymdeithas y Prif Lyfrgellwyr, penaethiad llyfrgelloedd yr Alban a Microsoft, 82 o gynigion a syfrdanodd y beirniaid gyda’u natur unigryw a’u hamrywiaeth. Mae rhychwant yr eitemau buddugol yn rhoi syniad i ni o faint yn union o drysorau o bwysigrwydd rhanbarthol, cenedlaethol a rhyng-genedlaethol a gedwir mewn casgliadau llyfrgelloedd cyhoeddus ar draws y DU. I nodi lansio’r ‘rhith-destunau’ buddugol, mae’r Llyfrgell Brydeinig yn cynnal derbyniadau dathlu mewn partneriaeth â Llyfrgell Genedlaethol Cymru yng Nghynulliad Cenedlaethol Cymru, Caerdydd, Bwrdd Addysg a Llyfrgelloedd Belfast yng Nghynulliad Gogledd Iwerddon, Stormont, a Llyfrgell Genedlaethol yr Alban yn Senedd yr Alban, Caeredin. Bydd y digwyddiadau hyn – yn Ionawr a Chwefror 2008 – yn pwysleisio pwysigrwydd darparu mynediad digidol i’r deunydd unigryw a gedwir mewn llyfrgelloedd cyhoeddus fel rhan hanfodol o gefnogi treftadaeth, hanes ac amrywiaeth ddiwylliannol. Delwedd: Rona Aldrich Cyngor Conwy; Rhodri Glyn Thomas Gweinidog Treftadaeth; Andrew Green Llyfrgellydd LlGC a Roland Milne, y Llyfrgell Brydeinig\nYn ystod y ddegawd ddiweddaraf mae’r Lyfrgell Brydeinig wedi creu fersiynau Troi’r Tudalennau o’i thrysorau pennaf, o ddyddiadur cerddorol Mozart i lawysgrif Lewis Carroll o Anturiaethau Alice, gan ddod â’r gwylwyr yn agosach nag erioed o’r blaen at lyfrau a llawysgrifau gwerthfawr. Mae Troi’r Tudalennau 2.0 nawr yn dod â 5 trysor amhrisiadwy arall yn fyw i’w mwynhau gan gynulleidfa fyd-eang. Am ragor o wybodaeth a lluniau cysylltwch, os gwelwch yn dda, gyda:\nSiôn Jobbins, Swyddfa’r Wasg, LlGC: 01970 632 902 sij@llgc.org.uk Nodiadau ar gyfer golygyddion\nY Llyfrgell Brydeinig yw llyfrgell genedlaethol y Deyrnas Unedig. Mae’n darparu gwasanaethau gwybodaeth o’r radd flaenaf i’r cymunedau academaidd, busnes, ymchwil a gwyddonol ac mae’n cynnig mynediad digyffelyb at gasgliad ymchwil helaethaf a mwyaf cynhwysfawr y byd. Mae casgliadau’r Llyfrgell Brydeinig yn cynnwys 150 miliwn o eitemau o bob cyfnod o hanes cofnodedig y ddynoliaeth gan gychwyn gydag esgyrn oracl Tsieineaidd yn dyddio o 300 CC, i fyny hyd at yr e-gyfnodolion diweddaraf. Ceir rhagor o wybodaeth ar wefan y Llyfrgell: www.bl.uk.Llyfrgell Genedlaethol Cymru yw’r llyfrgell fwyaf yng Nghymru ac mae’n un o lyfrgelloedd ymchwil mawr y byd. Fe’i sefydlwyd ym 1907, ac mae ei chasgliadau yn cynnwys llyfrau, llawysgrifau, dogfennau archifol, mapiau a ffotograffau, yn ogystal â pheintiadau, ffotograffau, ffilmiau, fideos a recordiau sain. Mae wedi datblygu ei gwasanaeth digido dros gyfnod o ddeng mlynedd a rhagor, ac erbyn hyn mae dros 200,000 o eitemau o’r casgliadau i’w gweld ar y Drych Digidol ar www.llgc.org.uk Mae’r Llyfrgell yn cael ei chydnabod fel y brif ganolfan ymchwil ar gyfer astudiaethau Celtaidd a Chymreig, ac mae’n boblogaidd gyda phobl sy’n ymchwilio hanes lleol a theuluol. Mae’n cynnal rhaglen addysg a rhaglen amrywiol o arddangosiadau drwy gydol y flwyddyn, a threfnir darlithoedd, ffilmiau a chynadleddau yn y Drwm, sef darlithfa’r Llyfrgell. Mae enillwyr y gystadleuaeth Trysorau Cudd ar gael i’w gweld mewn fformat Troi’r Tudalennau 2.0 yn www.bl.uk/ttp2/hiddentreasures.html. Mae Troi’r Tudalennau 2.0, a ddatblygwyd gyda Microsoft i arddangos eu system weithredu newydd Windows Vista, yn darparu profiad defnyddiwr gwell fyth ac yn cyflymu’r broses o greu ‘rhith-destun’. Gellir edrych ar y trysorau buddugol hefyd drwy ddefnyddio Silverlight, fersiwn amgen traws-lwyfan ar gyfer defnyddwyr ‘non-Vista’ ac ‘Apple’. Y cynigion buddugol eraill:Llyfr Cofnodion Rhyfel 1939-1945 Ffederasiwn Dorset o Sefydliad y Merched (Gwasanaeth Llyfrgelloedd Dorset mewn partneriaeth â Chanolfan Hanes Dorset a Gwasanaeth Llyfrgelloedd Ysgolion Dorset) (Lloegr) – cyfrol unigryw sy’n rhoi cipolwg wefreiddiol ar fywyd ar y Ffrynt Cartref. Y Textus Roffensis (Deon a Siapter Eglwys Gadeiriol Rochester, Cyfarwyddwr Gwasanaethau Cymunedol Cyngor Medway a Chanolfan Archifau ac Astudiaethau Lleol Medway) (Lloegr) – gwaith eiconaidd, a grynhowyd yn 1123-24, sy’n cynnwys y cyfreithiau Saesneg cyntaf a gofnodwyd a llw coroni Harri I, a ddylanwadodd ar y barwniaid a luniodd y Magna Carta. Llyfr Offeren Arbuthnott (Cyngor Sir Renfrew) (yr Alban) – llyfr offeren addurnedig ysblennydd, sy’n cynnwys defod esgymuno erchyll, a oedd yn un o’r eitemau Albanaidd prin a oroesodd y Diwygiad Protestannaidd. Adroddiad Syr George Leonard Staunton o ymweliad cynrychiolaeth oddi wrth Frenin Prydain Fawr at Ymerawdwr Tsieina, 1797 (Llyfrgell Ganolog Belfast) (Gogledd Iwerddon) – cyfrolau yn cynnwys platiau mesotint hynod o fanwl, sy’n disgrifio ac yn darlunio ymweliad y llysgennad Prydeinig cyntaf â Tseinia. Adref


Beth yw Pecyn Gwasanaeth Diwedd Blaen? I ddod o hyd i'r Pecyn Gwasanaeth Diwedd Blaen gorau gan wneuthurwr, cyflenwr, cyfanwerthwr, dosbarthwr a ffatri\nFrenway Products Inc. yw'r prif Taiwan gwneuthurwr, cyflenwr ac allforiwr o Pecyn Gwasanaeth Diwedd Blaen, Sy'n cael ei gynhyrchu gan ddefnyddio deunydd a chydrannau crai o safon gorau. Mae ein gweithwyr proffesiynol medrus yn cynhyrchu cynnyrch hwn gan ddefnyddio technoleg uwch a deunydd o ansawdd i sicrhau gwydnwch ac o ansawdd uchel. Rydym yn fwyaf adnabyddus ar gyfer bodloni cwsmeriaid gydag effeithlonrwydd a gallu parhaol olaf hir ein cynnyrch. Mwy o fodelau un o'n cynnyrch, os gwelwch yn dda cysylltu â ni nawr!\nMae cit amlbwrpas yn darparu ffordd hawdd ac effeithlon i wahanu a chael gwared ar y mathau mwyaf poblogaidd o freichiau pitman,gwiail clymu,a chymalau pêl.\nMae gwahanydd cyd-bêl math o'r wasg yn caniatáu ar gyfer tynnu pêl ar y cyd heb ddifrod i esgidiau uchel a rhannau eraill y gallai symudwyr math fforc eu hachosi.\nYn cynnwys:2-Pullers Braich Pitman,Tie Rod End Puller,Gwahanydd ar y Cyd Pêl,ac Offeryn Diwedd Rod Clymu Cyffredinol\n999999999 http://schema.org/InStock USD 2020-12-31 https://www.handtoolsets.com.tw/cy/front-end-service-kit.html\nI ddod o hyd i'r Pecyn Gwasanaeth Diwedd Blaen gorau a'i siopa, mae angen i chi wybod am ansawdd uchaf gwneuthurwr Pecyn Gwasanaeth Diwedd Blaen, cyflenwr, cyfanwerthwr, dosbarthwr o ffatri yn Taiwan


Dibynnir ar ystod o bartneriaid neu randdeiliaid ar gyfer dylunio a chynnal y digwyddiad, felly mae'n bwysig nodi ar y dechrau pwy yw'r rhanddeiliaid allweddol ar gyfer eich prosiect digwyddiad, er enghraifft cwsmeriaid, cyfranogwyr, perfformwyr, lleoliadau, gwirfoddolwyr, busnesau lleol, cynghorau lleol, heddlu, gwasanaeth ambiwlans, y gymuned leol, corff cyllido, noddwyr, cyfryngau, ac ati.\nAsesu anghenion a diddordebau rhanddeiliaid\nPan fyddwch wedi nodi'r holl randdeiliaid ar gyfer eich digwyddiad, gallwch ddechrau asesu eu diddordeb a'u cyfranogiad yn eich digwyddiad, eu hanghenion penodol a sut y gellir diwallu eu hanghenion trwy ddylunio a chynnal eich digwyddiad. Er enghraifft, bydd angen rhoi sicrwydd i fusnesau lleol na fydd eich digwyddiad yn effeithio'n andwyol ar eu masnach, felly mae'n bwysig, lle bo hynny'n bosibl, nad yw'r cwsmeriaid a'r gweithgarwch sy'n gysylltiedig â'ch digwyddiad yn atal eraill rhag defnyddio amwynderau lleol. Yn yr un modd, bydd grŵp megis noddwyr yn ceisio ennyn sylw cadarnhaol yn y cyfryngau yn ogystal ag ymateb da yn y gymuned, felly, mae'n rhaid bod yna agweddau teilwng ynghlwm wrth y digwyddiad sydd hefyd yn ystyried anghenion y gymuned leol.\nMewn gwirionedd, mae'n bosibl na fydd yn glir ar y dechrau pwy yw'r holl randdeiliaid neu gymhlethdod eu hanghenion, ac efallai y bydd rhai yn cael eu cynnwys wrth i'r broses gynllunio fynd rhagddi. Fodd bynnag, mae'n syniad da i gynnwys cymaint o randdeiliaid â phosibl ar y dechrau.\nCynlluniau cyfathrebu a rheoli rhanddeiliaid\nPan fyddwch wedi dewis ystod o randdeiliaid efallai na fydd yn amlwg beth yw eu hanghenion a'u diddordebau, felly, mae'n syniad ichi ymchwilio i bob grŵp rhanddeiliaid ac os yw'n briodol, nodi a chreu sianeli cyfathrebu gyda'r gwahanol grwpiau i ddeall eu hanghenion. Gellir gwneud hyn drwy gyfarfodydd, holiaduron, grwpiau ffocws, ymgynghoriadau cymunedol, gan ddibynnu ar gwmpas yr ymgynghoriad sy'n ofynnol i gael eu mewnbwn a deall eu hanghenion.\nPan fydd anghenion a diddordebau wedi'u pennu, mae'n rhaid i chi geisio ymgorffori'r rhain a lleddfu eu pryderon trwy gynllunio'n ofalus ac ymgynghori'n barhaus lle bo hynny'n briodol. Hefyd, mae angen cynllun cyfathrebu parhaus i sicrhau bod cysylltiadau'n cael eu cynnal a'u datblygu fel sy'n briodol i fuddiannau'r rhanddeiliad yn y digwyddiad. Er enghraifft, cynnal cyfarfodydd misol gyda'r gymdeithas preswylwyr lleol neu rannu'r wybodaeth ddiweddaraf gyda noddwyr y digwyddiad bob pythefnos. Wrth i'r digwyddiad ddatblygu, mae'n debygol y bydd y cynlluniau hyn hefyd yn datblygu.\nMae'n bwysig eich bod yn cadw cofnodion o gyfathrebu gyda'r holl randdeiliaid i ddangos ymgysylltiad â gwahanol grwpiau ac i lywio penderfyniadau'r dyfodol trwy gydol y broses gynllunio.


Capirote de Semana Santa, crefft plant | Crefftau Ymlaen\nYr wythnos nesaf bydd plant ein gwlad i gyd ar wyliau am resymau’r Wythnos y Pasg y Pasg. I ddathlu'r gwyliau traddodiadol hyn a difyrru a difyrru plant, gellir gwneud llawer o grefftau a ryseitiau nodweddiadol o'r amser hwn.\nFelly, yr wythnos hon byddwn yn gadael crefftau hwyl i chi sy'n gysylltiedig â'r gwyliau hyn. Yn y modd hwn, gallwch chi treulio peth amser rhydd gyda'r teulu.\nCraeniau neu bensiliau lliw.\nI ddechrau, bydd yn rhaid i chi gael a templed o'r cwfl hwn neu ei gyfrifo. Yn ddiweddarach, byddwn yn ei dorri'n ofalus iawn gyda chymorth siswrn. Yna, byddwn yn gludo'r tab bach ar yr ochr ar yr un cwfl fel ei fod yn cymryd siâp crwn.\nYn olaf, byddwn yn plygu amrannau'r breichiau a'r traed i'w gludo i'r cwfl. Yn ogystal, byddwn yn rholio i fyny'r petryal bach a'i ludo, gan ei lynu wrth un o ddwylo'r cwfl, dyna sy'n cynrychioli'r cannwyll neu gannwyll sy'n nodweddiadol o'r Wythnos Sanctaidd.\nLlwybr llawn i'r erthygl: Crefftau Ymlaen » Crefftau » Crefftau i blant » Hood Wythnos Sanctaidd


Gwresogi Trydan O Ystafell Paint Popio - Newyddion - Jiangsu Stronger United Automobile Technology Co, Ltd\n1. Mwyaf Ffynhonnell Gwres Is-goch\nPrynwch ddyfais gwresogi trydan is-goch, mae'n amhosib agor y rheiddiadur i weld y strwythur mewnol, gweler hefyd na fydd yn gweld yn glir, felly i ddeall y paramedrau technegol, pŵer y rheiddiadur, yr allwedd yw gweld pa mor hir y mae bywyd y gwasanaeth o'r addewid yw, y ffatri anffurfiol neu gynnyrch isel ychydig yn yr ardal hon yn ffug.\n2. Amddiffyn corff ffynhonnell gwres is-goch\nMae rheiddiadur is-goch yn y gwaith, wrth gynhyrchu ymbelydredd ysgafn ar yr un pryd y bydd y gragen rheiddiadur is-goch hefyd yn cynhyrchu gwres, sut i gael gwared â'r gwres hyn cyn gynted ag y bo modd i ddiogelu bywyd corff yr allwedd i warchod y corff ffynhonnell gwres is-goch, felly deall rheoleiddiwr sefydlog dyfais dyfais gwasgariad sefyllfa gwresogi.\n3. Cynllun y corff ffynhonnell wres is-goch yn yr ystafell paentio pobi neu'r corff ffwrnais\nI ddeall gosodiad addas y rheiddiadur yn yr ystafell frecwast neu'r ffwrnais, gweler a yw'r gwrthrychau sy'n cael eu pobi yn yr un modd ag ymbelydredd posibl, yn ogystal â'r pellter rhyngddynt, rheiddiaduron a gwrthrychau pobi rhwng y pellter yn rhy fawr, bydd effaith sychu yn wael, yn rhy fach, mae'n bosibl i wrthrychau sy'n gwrthsefyll gwres fod yn ddrwg, y pellter gorau yw 800-1200mm.\n4. Diogelwch dyfais ffynhonnell wres is-goch\n⑴ Rheiddiadur is-goch Yn y gwaith, bydd y tymheredd cadarnhaol hyd at gannoedd o raddau, nwyddau fflamadwy, papur gerllaw mewn ychydig eiliadau i achosi hylosgi (mae llawer o achosion), felly mae'n rhaid i ddyfais ffynhonnell wres is-goch gael dyfais ddiogelu dibynadwy i sicrhau diogelwch. Mewn gwirionedd, fel dyfais ffynhonnell wres, mae mesur amddiffynnol.\nRhaid i ⑵ cysylltydd rheiddiadur is-goch gael ei gydweddu â'r llinell, llinell a llinell tymheredd uchel rhwng y pwyntiau cysylltiad yn cael eu lapio'n dynn â llif rinsio, er mwyn sicrhau na all y cyswllt fod yn wag.\nRhaid gosod dyfais ffynhonnell wres is-goch ⑶ i sicrhau bod diogelwch yn cael ei ddefnyddio.\nRhaid ⑷ cabinet rheoli ddefnyddio gollyngiadau cymwysedig, gorlwytho a chyfarpar trydanol eraill.\n5. Nid pris yw'r unig safon i farnu ansawdd cynnyrch, ond mae'r pris yn rhy isel, dylai fod yna broblem, oherwydd bod y fenter i ennill elw, cynnal ei weithrediad arferol, dim elw o sut i oroesi, felly mae'r pris mewn amrediad rhesymol penodol yn normal.\nPâr o: Rhagofalon Defnydd Ystafell Paint\nNesaf: Hanfodion Egwyddor a Chynnal Gwaith O'r Ystafell Paint Bara\nCyfuniad Rêls Hose\nSystem Addysgu Integreiddio Cerbydau i gyd


Colli brwydr i gadw gwelyau yn Ysbyty Aberteifi - BBC Cymru Fyw\nColli brwydr i gadw gwelyau yn Ysbyty Aberteifi\nDoedd ymgyrchwyr ddim yn fodlon gyda'r penderfyniad i gau gwelyau i gleifion mewnol yn yr ysbyty\nMae ymgyrchwyr oedd yn brwydro i gadw gwelyau yn Ysbyty Aberteifi wedi colli eu hachos yn dilyn adolygiad barnwrol.\nYn ei feirniadaeth, dywedodd y barnwr Mr Ustus Hickinbottom nad oedd penderfyniad Bwrdd Iechyd Prifysgol Hywel Dda i symud y gwelyau yn "newid sylweddol mewn gwasanaeth".\nRoedd 'na wrthwynebiad yn lleol i'r newidiadau, gydag 11,000 o bobl wedi llofnodi deiseb yn galw ar y bwrdd iechyd i gadw gwelyau o fewn yr ysbyty.\nDywedodd Mr Ustus Hickinbottom yn ei ddyfarniad ddydd Iau mai dim ond wyth gwely oedd yn cael eu defnyddio ym mis Tachwedd 2013, ac roedd pedwar o'r rhain yn wag erbyn y Nadolig hwnnw.\nRoedd y pedwar claf oedd yn dal yno gyda chynllun gofal - ac felly roedd nifer y gwelyau oedd ar ôl yn ffactor berthnasol, meddai.\nCafodd yr achos ei ddwyn gerbron adolygiad barnwrol am fod yr ysbyty wedi cau pob un o'i gwelyau i gleifion mewnol yr ysbyty.\nYchwanegodd y barnwr y byddai gwasanaeth newydd yn agor yn Aberteifi, ond fe fyddai angen gwneud penderfyniad arall am ddarpariaeth gwelyau i'r gwasanaeth yma.\nYn y cyfamser, cyn i'r gwasanaeth newydd ddod i rym, roedd darpariaeth gwelyau wedi ei drefnu ar gyfer cleifion ac nid oedd gostyngiad yn nifer y gwelyau o fewn y sir, er nad oedd pob gwely mewn ysbytai, meddai.\nDywedodd Mr Ustus Hickinbottom nad oedd cyllid y bwrdd iechyd yn un di-ben-draw nag yn un oedd wedi ei osod - ac fe fyddai unrhyw arian ychwanegol wedi ei wario ar un agwedd o'r gwaith yn golygu cost i agwedd arall o waith y bwrdd.\nFe wrthododd y barnwr yr hawl i'r ymgyrchwyr apelio yn erbyn y dyfarniad. Ond fe ddywedodd Michael Imperato, cyfreithiwr ar ran yr ymgyrchwyr, eu bod yn cysidro i'r Llys Apêl am yr hawl i apelio.\nWrth ymateb i'r dyfarniad, dywedodd Bernardine Rees OBE, cadeirydd Bwrdd Iechyd Prifysgol Hywel Dda, fod y canlyniad i'w groesawu.\nDywedodd Mrs Rees: 'Mae'r bwrdd yn croesawu'r dyfarniad ond dydyn ni ddim yn cael unrhyw foddhad o hyn gan ein bod yn credu'n gryf nad oedd achos i'w ateb. Mae arian cyhoeddus wedi ei wario ar amddiffyn yr achos hwn ac rydym yn falch fod gennym ni gyfle i hawlio arian cyhoeddus yn ôl i'r bwrdd iechyd er mwyn ei wario ar gynnal gofal a gwasanaethau.'\nYmgyrch yn sicrhau adolygiad barnwrol


Cenhadaeth y ddau anturiaethwr sy’n hoff o siocled i bostio’r Wyddfa ledled y byd | Cywain | Menter a Busnes\nCenhadaeth y ddau anturiaethwr sy’n hoff o siocled i bostio’r Wyddfa ledled y byd\nGall ymwelwyr sy'n hoff o siocled ac yn chwilio am antur yng Ngogledd Cymru nawr gadw eu lefelau egni ar i fyny ac anfon negeseuon gwyliau nofel gyda lansiad ‘The Mountain Chocolate Company’.\nDaeth Phil Nelson o Ynys Môn ac Alun Jones o Gonwy yn ffrindiau tra bod y ddau’n gweithio yng nghanolfan Plas Menai ar yr Afon Menai oherwydd eu hoffter o fod yn yr awyr agored. “Rydym ni tua’r un oed ond rydw i’n bendant yn ddoethach,” dywedodd Phil.\nEr bod y ddau’n rhannu brwdfrydedd dros holl anturiaethau gogledd Cymru fel syrffio a dringo mynyddoedd, mae eu llwybrau gyrfa yn hollol wahanol. Bu Phil yn rhedeg busnes awyr agored arloesol llwyddiannus yn Llanberis tan 2016 sef Surf-Lines, yn ogystal â mynd i’r afael â gwaith ymgynghorol gyda phobl fel Prifysgol Bangor. Teithiodd Alun ledled y byd fel syrfëwr siartredig a bu’n byw yn America, y Maldives a Gwlad Pwyl cyn dychwelyd i Gymru yn 2017.\nAr ôl dychwelyd adref, gyda’i siop ‘Conwy Gift Shop’ eisoes wedi’i sefydlu, daeth Alun yn fwy ymwybodol o’r prinder cynnyrch lleol a’r cyfle i greu bar siocled fyddai’n medru cystadlu gyda’r Kendall Mint Cake neu’r Toblerone a oedd yn ysgogiad i greu’r Mountain Chocolate Company.\nBu’n trafod y posibiliadau gyda Phil, ei bartner busnes, a’r canlyniad oedd creu bar siocled y gellid ei bostio fel cerdyn post.\n“Gallech chi ein galw ni’n ‘Willy Wonkas’ Cymru” dywedodd Alun.\nMae darlun y cerdyn post yn arddull eiconig y 40au yn atgof o’r oes a fu ac mae Phil yn disgrifio’r delweddau a ddefnyddiwyd fel darlun sy’n “gweithio fel darn o waith celf ar y wal yn ogystal â phecyn ar silffoedd adwerthwyr.\nRoeddem ni eisiau creu anrheg sy’n rhoi syniad o leoliad yn ogystal â blasu’n dda.”\nMae’r pecyn yn denu llygad a byddai’n ychwanegiad da i silffoedd unrhyw siop. Mae eisoes yn cael ei werthu yn rhai o atyniadau twristiaeth mwyaf gogledd Cymru fel Zip World a Surf Snowdonia a chyn bo hir fydd atyniadau mawr eraill Cymru yn gwerthu’r cynnyrch.\nMae Phil yn rhannu ei weledigaeth am ddyfodol y brand ac yn credu y gallai’r busnes fod yn “frand adnabyddus ar gyfer anrhegion siocled o ansawdd gyda steil a phwrpas sy’n addas ar gyfer unrhyw atyniad twristiaeth neu fusnes ledled y DU.”\nMae dyluniadau pecynnau eraill y cwmni yn cynnwys Stonehenge, Land’s End, a Tower Bridge Llundain ac mae mwy i ddod.\nMae Cywain, prosiect datblygu bwyd a diod Llywodraeth Cymru, wedi chwarae rhan allweddol yn nhaith The Mountain Chocolate Company a disgrifiodd Phil y gefnogaeth a dderbyniodd yn “amhrisiadwy hyd yma.”\nYchwanegodd Alun: “Mae cefnogaeth Cywain wedi ein helpu drwy ein cyfeirio a’n harwain drwy’r broses hon gan rannu arbenigedd bwyd a diod sydd wedi bod yn hanfodol i sefydlu’r busnes melysion.”\nMae Llior Radford, Rheolwr Datblygu Cywain ar gyfer Gogledd Ddwyrain Cymru, yn disgrifio Alun a Phil fel “unigolion penderfynol gyda’r bwriad o ddarparu cynnyrch o ansawdd da. Maen nhw wedi mynychu ein gweithdai a’n cyfarfodydd rheolaidd er mwyn eu galluogi i wireddu eu gweledigaeth ac rwy’n siŵr y byddan nhw’n ehangu i farchnadoedd cenedlaethol a byd-eang.”\nAm fwy o wybodaeth ac er mwyn gweld cynnyrch The Mountain Chocolate Company, ewch i’w gwefan: www.mountain-chocolate.co.uk


Agenda item - Adroddiad Blynyddol Diogelwch Seiber 2019\nAdroddiad Blynyddol Diogelwch Seiber 2019\nCyfarfod Pwyllgor Archwilio a Llywodraethu, Dydd Mawrth, 3ydd Rhagfyr, 2019 2.00 o'r gloch (Item 4.)\nmaleisus gan staff neu weithredoedd gan gontractwyr. Mae'r Cyngor wedi chwarae rhan flaenllaw yn y broses o gaffael pecyn E-Ddysgu dwyieithog Cymru gyfan ar ymwybyddiaeth seiber; mae'n gweithredu proses Safonau Diogelwch Safonol ar gyfer Staff (BPSS) sy'n ei gwneud yn ofynnol i'r holl staff a chanddynt fynediad at ddata sensitif swyddogol o swyddfa'r cabinet gyflwyno prawf adnabod, prawf cenedligrwydd a chael eu gwirio gan y Gwasanaeth Datgelu a Gwahardd. Mae'n rhaid i bob contractwr sydd naill ai'n cynnal systemau TG neu sydd â mynediad o bell i systemau TG y Cyngor lofnodi Cytundeb Prosesu Data; mae gan y Cyngor hefyd bolisïau amrywiol ar waith ar gyfer defnyddio TG yn ddiogel ac mae’n rhaid i'r holl staff sy’n defnyddio offer TG adolygu a derbyn y polisïau hyn.\n• Gwe-rwydo - gweithred o anfon e-bost yn honni ei fod o ffynhonnell neu sefydliad dilys, a hynny mewn ymgais i gael gwybodaeth ariannol neu wybodaeth gyfrinachol arall. Mae gan y Cyngor dechnoleg hidlo soffistigedig ar waith i rwystro e-byst o'r fath ac mae'n rhaid i’w holl staff sy'n defnyddio offer TG fynd ar hyfforddiant Ymwybyddiaeth o Seiberddiogelwch.\n• Gwiriadau eraill - Rhwydwaith cyflym y Llywodraeth yw Rhwydwaith y Sector Cyhoeddus (PSN) ac mae’n cael ei ddefnyddio gan y sector cyhoeddus i gyfnewid data mewn modd diogel. Gan fod y rhwydwaith i bob pwrpas yn caniatáu cysylltiad â systemau Swyddogion Cabinet a’r Adran Gwaith a Phensiynau, rhaid i'r Cyngor gael ei asesu’n annibynnol ac yn drwyadl bob blwyddyn. Mae'r Cyngor wedi llwyddo i basio’r asesiad PSN blynyddol bob blwyddyn ers i’r gofynion hyn ddod i rym. Trwy raglen a ariennir gan Lywodraeth Cymru ac a reolir gan Gymdeithas Llywodraeth Leol Cymru mae awdurdodau lleol wedi bod yn cynnal prawf ar eu trefniadau seiberddiogelwch a llywodraethu gwybodaeth yn erbyn yr arferion gorau. Ar ôl proses archwilio drwyadl, mae'r Cyngor yn un o ddim ond saith awdurdod yng Nghymru sydd wedi cael achrediad Cyber Essentials Plus ac achrediad IASME llawn. Yn ogystal, mae Gwasanaeth Archwilio Mewnol y Cyngor wedi adolygu rheolaethau seiberddiogelwch y Cyngor ac wedi dod i'r casgliad eu bod yn effeithiol o ran rheoli'r risg ac ar gyfer atal a lleihau effaith ymosodiadau o'r fath ar wasanaethau, systemau a gwybodaeth.\nCroesawodd y Pwyllgor yr adroddiad fel un addysgiadol ac wrth drafod y wybodaeth ynddo, gofynnodd am sicrwydd pellach mewn perthynas â'r materion canlynol -\n• Oherwydd bod mwy o waith partneriaeth a chydweithio â chynghorau a sefydliadau eraill erbyn hyn, a yw rheolaethau mewnol y Cyngor yn cynnwys lliniaru'r risgiau seiberddiogelwch a allai ddeillio o’r fath bartneriaethau? Dywedodd y Rheolwr Gwasanaeth a Rheoli Perfformiad TG fod yn rhaid i bob awdurdod lleol ennill Achrediad PSN Swyddfa'r Cabinet - mae methu â chyrraedd y safon Seiberddiogelwch ofynnol yn arwain at ddatgysylltu ac i bob pwrpas yn nadu’r Cyngor rhag gweithio ar y cyd. Mae ennill achrediad yn dangos bod sefydliad yn ddibynadwy ac yn gweithio i'r un safonau a pholisïau.\n• A oes gan y Cyngor raglen gynefino yn y maes TG ar gyfer gweithwyr newydd a pha mor hir y mae'n ei gymryd i weithiwr newydd gyrraedd lefel foddhaol o ymwybyddiaeth o faterion sy’n ymwneud â diogelwch TG? Cadarnhaodd y Rheolwr Gwasanaeth a Rheoli Perfformiad TG ei bod yn ofynnol i reolwyr, trwy’r Broses Gynefino ar gyfer Rheolwyr, sicrhau bod gweithwyr newydd yn ymwybodol o'r holl bolisïau sydd yn y Porth Polisi, sef system rheoli polisïau’r Cyngor, gan gynnwys y Polisi Defnydd Derbyniol a’r Polisi Diogelwch TG ac mae’r rheolwyr yn cadarnhau wedyn bod hynny wedi'i wneud. Yn ogystal â’r drefn ar gyfer derbyn ac adolygu polisïau, mae yna raglen e-ddysgu orfodol ar ymwybyddiaeth seiber. Fodd bynnag, mae risg bob amser y gall gweithwyr sy'n newydd i'r sefydliad gael eu twyllo gan sgam ar eu diwrnod cyntaf yn y gwaith ond mae’r risg benodol honno’n cael ei lliniaru trwy ddarparu cefnogaeth barhaus a thrwy gynnal gwiriadau ar ffurf camau dilyn-i-fyny er mwyn sicrhau bod gweithwyr wedi darllen a deall y polisïau diogelwch TGCh. Anfonir nodiadau atgoffa rheolaidd hefyd.\n• I ba raddau y mae'r Cyngor mewn perygl o ladrad ariannol ac a oes rheolaethau ar waith i sicrhau nad yw arian cyhoeddus yn cael ei golli trwy weithgareddau twyllodrus neu sgamiau? Dywedwyd wrth y Pwyllgor fod rheolaethau ar waith ym mhob gwasanaeth ar gyfer gwahanu dyletswyddau h.y. neilltuo cyfrifoldebau awdurdodi trafodion i wahanol bobl ac ati. Mae'r Cyngor hefyd yn ymwybodol o nifer o sgamiau sy'n ceisio rhoi mynediad i ddrwgweithredwyr i systemau ariannol y Cyngor i gael arian trwy dwyll e.e. sgamiwr yn cymryd arno ei fod yn gontractwr i’r Cyngor ac yn ceisio newid manylion cyfrif banc. Mae’r Gwasanaeth Archwilio Mewnol yn rhannu gwybodaeth fel mater o drefn am gynlluniau twyllodrus cyfredol a rhai posib ac mae hynny’n gwella ymwybyddiaeth staff ac yn golygu y gall gwasanaethau adolygu a chryfhau eu rheolaethau yn unol â hynny.\nAr ôl ystyried y wybodaeth a gyflwynwyd ynghyd â'r eglurhad ychwanegol a ddarparwyd gan y Swyddogion, penderfynodd y Pwyllgor dderbyn a nodi'r sicrwydd a ddarparwyd gan Adroddiad Blynyddol Seiberddiogelwch 2019.\nAdroddiad Blynyddol Diogelwch Seiber 2019, eitem 4. PDF 471 KB


Mwynhewch Hanner Tymor Llawn Arswyd yng Nghastell-nedd Port Talbot - Neath Port Talbot Destinations\nMwynhewch Hanner Tymor Llawn Arswyd yng Nghastell-nedd Port Talbot\nMae’r adeg mwyaf dychrynllyd o’r flwyddyn ar fin cyrraedd a sut beth fyddai Calan Gaeaf heb ffilm frawychus neu straeon ysbryd o amgylch tanllwyth o dân gwersyll? Mae Calon Ddramatig Cymru yn gyforiog o hwyl Calan Gaeaf i bob oed. Os ydych chi’n chwilio bethau llawn ysbrydion i’w gwneud y tymor hwn, edrychwch ar ein rhestr isod ar gyfer y 5 gweithgaredd mwyaf sbwci yn y Galon Ddramatig y Calan Gaeaf hwn.\n1. Gwyliwch ffilm frawychus mewn amgylchoedd sbwci yn Sinema Drwy Ffenest y Car Parc Margam.\nWedi’i gyflwyno i chi gan Gower Dough Cinema, cynhelir y digwyddiad sbwci sinema drwy ffenest y car rhwng 27ain a 30ain Hydref 2021 ac mae’n cynnwys ffefrynnau Calan Gaeaf fel Goosebumps a Beetlejuice. Eisteddwch yn gyffyrddus, dewch â byrbrydau ac ymlaciwch wrth wylio eich holl ffefrynnau Calan Gaeaf, i gyd o gysur eich car. Gallwch archebu eich tocynnau nawr ar https://www.tickettailor.com/events/gowerdoughpresentsmargampark.\n2. Dewch ar eich beic am daith iasol drwy Barc Coedwig Afan\nMae Llên Gwerin Cwm Afan yn sôn am lawer o straeon sbwci yn y coedwigoedd a’r pentrefi cyfagos. Arferai glowyr lleol adrodd am ddigwyddiadau dychrynllyd dan ddaear a gwrthodai rhai hyd yn oed weithio i lawr y pyllau glo wedyn; roedd sôn am ddrychiolaethau yn cynnwys cŵn, plant a ladis gwynion. Y dyddiau hyn, rydych chi’n fwy tebygol o gael eich cyfarch gan olygfeydd a synau ymwelwyr sy’n mwynhau’r dirwedd ddramatig hon nag unrhyw ddigwyddiadau sbwci, felly dewch â’ch beic a chychwyn eich taith feicio ar hyd y Llwybr Rheilffordd yng Nghanolfan Ymwelwyr Parc Coedwig Afan. Peidiwch ag anghofio cymryd hoe i gael diod poeth a thamaid i’w fwyta yn Ystafell De Cedars, yn union beth fydd ei angen arnoch i’ch cynhesu o oerfel y hydref.\n3. Mwynhewch daith i’r teulu yn yr Addams Family Musical – Theatr Fach Castell-nedd\nGadewch y sgrin i ddod at y llwyfan y Calan Gaeaf hwn ac archebwch eich lle i wylio’r ffefryn Calan Gaeaf clasurol hwn yn cael ei berfformio’n fyw ar Y Llwyfan, rhwng 27ain a 30 Hydref. Archebwch eich tocynnau yma. Sioe gerdd hwyliog a doniol ar gyfer pob oedran.\n4. Mwynhewch Galan Gaeaf yn y gwyllt o gwmpas Tân Gwersyll yn Aberdulais\nEwch i fforio yn y goedwig, chwiliwch am ffyngau o dan olau UV a mwynhewch fwyd gwyllt o gwmpas golau’r tân gwersyll. Dathlwch Galan Gaeaf mewn ffordd ychydig yn wahanol, tra’n mynd yn agos at fyd natur. Croeso i chi wisgo gwisg ffansi, ond does dim rhaid. https://www.eventbrite.co.uk/e/halloween-campfire-with-wild-foraged-food-and-mush-tickets-188877115537\n5. Mwynhewch daith gerdded yn y dyffrynoedd gan fwynhau tirweddau hardd yr hydref\nOs nad yw sbwci’n apelio atoch chi, mwynhewch daith gerdded yn y dyffrynoedd i werthfawrogi lliwiau syfrdanol yr hydref. Mae digon o ddewis, gweler Ein Teithiau Cerdded am fwy o ysbrydoliaeth.


Cytundeb Brexit “yn bell” o’r hyn addawyd ac mae angen cynnal pleidlais i’r bobol yn ôl Rhun ap Iorwerth - Rhun ap Iorwerth AS - Plaid Cymru\nHafan / Cytundeb Brexit “yn bell” o’r hyn addawyd ac mae angen cynnal pleidlais i’r bobol yn ôl Rhun ap Iorwerth\nCytundeb Brexit “yn bell” o’r hyn addawyd ac mae angen cynnal pleidlais i’r bobol yn ôl Rhun ap Iorwerth\n15/11/2018Gan: Heledd Roberts\nDywedodd Aelod Cynulliad Plaid Cymru Ynys Môn, Rhun ap Iorwerth fod Cytundeb Drafft ar y ddêl Brexit “yn bell i ffwrdd” o’r hyn addawyd, ac mae eto wedi agor yr achos am bleidlais y bobol yn y cytundeb terfynol.\nBeirniadodd Ysgrifennydd Cysgodol Plaid Cymru dros Economi, Trafnidiaeth a Chyllid a’r ymgyrchydd brwd o blaid aros yn yr Undeb Ewropeaidd yr ansicrwydd o fewn y cytundeb ynglŷn â’r goblygiadau i Borthladd Caergybi, gan nodi pa mor ddinistriol fyddai ffin galed gyda Gweriniaeth Iwerddon i’r Porthladd ei hun.\nDywedodd Mr ap Iorwerth fod pobol yn gwybod sut beth fydd Brexit, rŵan bod ganddyn nhw dystiolaeth fod gadael yr Undeb Ewropeaidd yn mynd i effeithio Cymru a’r Deyrnas Unedig, ac y dylai pobol gael pleidlais ar y cytundeb terfynol.\n“Mae’n amlwg fod y cytundeb yn bell iawn o fod yn un delfrydol fel ag yr addawyd yn refferendwm 2016. Gyda hynny, dwi ddim yn meddwl bod dewis arall, ond gwneud yr hyn rydw i wedi galw amdano ers amser maith , sef gofyn i bobol eto “beth ydych chi’n feddwl rŵan? Rŵan bod gynnon ni rhywfaint o dystiolaeth?” – sydd yn golygu cynnal pleidlais i’r bobol.\n“Mae Porthladd Caergybi yn hollbwysig, nid fel rhan o economi Ynys Môn, ond mae’n hollbwysig yng nghroesiad ffin y DU ar UE – yr ail borthladd llongau fferi (roll-on, roll-off) prysuraf rhwng yr UE, yn ail i Dover – a dydyn ni dal ddim yn gwybod beth sydd yn mynd i fod yn digwydd i borthladd Caergybi yn yr hirdymor.\n“Oes, rŵan mae gynnon ni gytundeb ar yr ôl gytundeb, ac mae ’na drafod am beidio newid gormod rŵan yn sgil y broblem Gogledd Iwerddon, ond beth fydd yn digwydd wedi hynny? Beth fydd yn digwydd i Gaergybi? Bydd ffin galed rhwng Caergybi a Dulyn yn hollol niweidiol i Borthladd Caergybi.\n“Rydym yn barod yn gweld llongau yn dod i gomisiwn sydd am wneud y croesiad o ‘Ogledd Iwerddon i Ewrop Gyfandirol yn uniongyrchol, ond mae angen bod yn glir – i ni, ein bod angen symud masnach rydd rhwng Caergybi a Dulyn, rhaid cael hyn er lles yr economi, a dydw i heb newid fy marn am hynny o gwbl.”\n← Addysg Feddygol ym Mangor yn fuddugoliaeth i Blaid Cymru, medd Rhun ap Iorwerth\nColofn y Mail 21/11/18 →


blog heb enw: 2005\nWel ma'r twrci di cyrraedd o fferm gyfagos, y tatws, panas a'r moron o'r ardd, y winwns a'r perlysiau o'r ardd i wneud stwffin a'r seidr, gwin cartre a chwrw cartre'n oeri yn yr oergell. Ein Nadolig lled-hunan gynhaliol cynta ni(a hyn oll gyda fi a nghariad yn gweithio'n llawn amser ac yn adeiladu tŷ) . Gobeithio flwyddyn nesa fydd twrciod ein hunain i gael da ni hefyd, bwciwch nawr os ych chi am un ych hun. Dwi'm yn rhyw deimlo'n rhy Nadoligaidd eto, cwpla gwaith am hanner dydd heddi, angladd prynhawn ma a wedyn cwpwl o ddiwrnode o loddesta cyn mynd yn ôl i'r gwaith. Gallai'm aros tan i fi ennill y loteri a chael byw adre a chael gwireddu'r freuddwyd o fod yn ffermwr/garddwr/cogydd a.y.y.b. Enjoiwch eich hunan bobols, a wela i chi yn y flwyddyn newydd, ta ta tan toc.\nPostiwyd gan Chicken Legs, Twm and The Kid am 10:31 No comments: links i'r post hwn\nPostiwyd gan Chicken Legs, Twm and The Kid am 11:09 5 comments: links i'r post hwn\nMa'n ymddangos fod S4C wedi gwerthu i rhan hwy o'r cwmni SDN, y nhw yn ôl be dwi'n ddeall yw'r cwmni sy'n rheoli/gweithredu teledu digidol (os dwi'n anghywir plis gadewch sylw). Ma'r arian (£34miliwn) ar gael nawr i S4C wneud fel a fynno, yn wahanol i'r arian ma nhw'n dderbyn yn flynyddol gan y llywodraeth (rhyw £85miliwn) sy'n gorfod cael i ddefnyddio i dalu am raglenni a ballu. Felly beth ma S4C am wneud da'r arian? Wel ma un peth yn siwr gan i bod nhw di gwerthu i siar yn SDN mi fydd yn rhaid iddyn nhw dalu SDN o hyn ymlaen er mwyn parhau i gael gwasanaeth digidol. Ma hi'n gyfnod reit ecseiting mewn ffordd, dos neb yn rhyw siwr be di dyfodol S4C, ond nawr ma na gyllid ganddyn nhw i wneud gwahaniaeth i'w dyfodol - budsoddi mewn cynhyrchu rhaglenni arloesol o safon, ffilmie/sinema deallus a pharhau gyda'i ymroddiad tuag at animeiddio. Ond ai budsoddi neu gadw'r arian (neu gwario'r arian i gyd ar gyfres arall o Procar Pinc) y gwna nhw, mond aros y gallwn ni wneud.\nPostiwyd gan Chicken Legs, Twm and The Kid am 11:57 3 comments: links i'r post hwn\nPostiwyd gan Chicken Legs, Twm and The Kid am 13:35 2 comments: links i'r post hwn\nPostiwyd gan Chicken Legs, Twm and The Kid am 11:02 No comments: links i'r post hwn\nErthygl ddiddorol iawn yn edrych ar faint o ddefnyddwyr bandeang sydd 'na yn y DU yn ôl eich hetholaeth. Diddorol i weld bod pob sedd sydd gan Blaid Cymru ar hyn o bryd yn y deg gwaelod. Ma hyn yn bwynt sylweddol, dwi'n byw mewn ardal wledig ac er fod yr exchange lleol yn 'broadband ready', gan y mod i'n byw gyment o bellter oddi wrtho fe dos dim modd i mi gael cysylltiad bandeang.\nDiolch i LoopDiLoop am yr erthygl.\nPostiwyd gan Chicken Legs, Twm and The Kid am 12:41 No comments: links i'r post hwn\nPostiwyd gan Chicken Legs, Twm and The Kid am 11:21 No comments: links i'r post hwn\nDwi di bod yn darllen blog Saesneg Chris Cope yn ddiweddar, a ma'n rhaid i fi ddweud bod na li o stwff diddorol draw na. Rhyw wsnos a mwy yn ôl mi wnath e dynnu fy sylw at wefan Naomi Harris - ffotograffydd ifanc o'r Amerig sy'n tynnu llunie newyddiadurol traddodiadol. Ma nhw'n wych, cerwch am bip ond watsiwch os ych chi'n y gwaith peidiwch a chlicio ar y linc >Dirty Pictures.\nPostiwyd gan Chicken Legs, Twm and The Kid am 11:34 2 comments: links i'r post hwn\nPostiwyd gan Chicken Legs, Twm and The Kid am 14:10 No comments: links i'r post hwn\nPostiwyd gan Chicken Legs, Twm and The Kid am 13:48 No comments: links i'r post hwn\nNewydd fod yn trawlio drwy'r llunie ar http://www.picturesofwalls.com, cerwch am bip ma na graffiti hyfryd yna. Ma fe'n atgoffa fi o erthygl ddiweddar ddarllenes i yng nghylchgrawn Fforwm Celf Abertawe ynglyn a cwpwl o artistied sydd yn y cwrt o fewn y Mis am 'ddifrodu' seddi yn Oystermouth/Mwmbwls pan wnaethon nhw roi placie bach bras ar y seddi yn deud pethe fel 'That seat is taken' ac 'In memory of Angharad who could never sit still'.\nErthygl ar y we, yma.\nPostiwyd gan Chicken Legs, Twm and The Kid am 16:07 2 comments: links i'r post hwn


Y Cliciadur Rhifyn 22 - Medi 2021\nMae cynghorau Cymru wedi dweud eu bod yn ceisio eu gorau i ddod o hyd i gartrefi i ffoaduriaid o Afghanistan. Cafodd dros 15,000 o bobl eu hachub o ddinas Kabul gan filwyr y DU ers 15fed Awst, pan gipiodd y Taliban reolaeth yn y wlad. Mae milwyr y DU a gwledydd eraill wedi bod yn Afghanistan ers 2001, ond pan gyhoeddodd Joe Biden, Arlywydd America fod milwyr UDA yn mynd i adael, yna penderfynodd bob gwlad arall y byddent hefyd yn gadael. Wrth i’r milwyr adael roedd llawer o bobl\nAfghanistan mewn perygl ac felly roedd rhaid achub dros 100,000 o bobl a’u cludo o’r Maes Awyr yn Kabul.\nPwy yw’r Taliban?\nGrŵp Islamaidd eithafol yw’r Taliban, sydd wedi bod yn ymladd i gael rheolaeth yn Afghanistan. Mae’r Taliban am i bawb ddilyn rheolau crefyddol llym iawn ond mae llawer yn credu fod y rheolau yn rhy llym ac yn rhy eithafol. Pan oedd y Taliban yn rheoli’r wlad rhwng 1996 a 2001 cafodd llawer o bethau eu gwahardd ganddynt, gan gynnwys addysg i ferched, teledu, cerddoriaeth a sinema. Roedd yn rhaid i bob dyn dyfu barf ac i bob menyw wisgo burka, sef gwisg hir sy’n cuddio’r corff a’r wyneb. Mae pobl Afghanistan a gwledydd eraill yn poeni y bydd yn rhaid dilyn y rheolau llym yma eto ac felly mae llawer iawn o bobl yn awyddus i ddianc o’r wlad.\nDros gyfnod yr haf daeth llwyddiant i Gymru mewn sawl maes.\nHwre i holl athletwyr gwych Cymru am ennill medalau yn y gemau Olympaidd a Paraolympaidd yn Tokyo! (Am fwy o wybodaeth am y medalau cer i dudalen 8 i weld y tablu medalau).\nTirlun Llechi Cymru am gael ei wneud yn Safle Treftadaeth y Byd UNESCO. (Am fwy o wybodaeth am y diwydiant llechi cer i dudalen 7).\nBeth ydy Safle Treftadaeth y Byd UNESCO?\nMae Safleoedd Treftadaeth yn fannau arbennig ar draws y byd oherwydd eu bod yn cael eu hystyried yn lleoedd pwysig i ddynoliaeth. Maen nhw hefyd yn cael eu gwarchod ar gyfer y dyfodol. Erbyn hyn mae pedwar Safle Treftadaeth y Byd UNESCO yng Nghymru:\nTirlun Diwydiannol Blaenafon\nCestyll a Muriau Trefi'r Brenin Edward I\nTirlun Llechi gogledd Cymru\nJohn Merrill - Cerflunydd\nGWIBIO TRWY AMSER\nTo i bob tŷ\nDyma ymgyrch gan Cyfoeth Naturiol Cymru sy’n annog\nplant i gasglu mes ar gyfer plannu coed derw cynhenid ac i godi arian i’w hysgol neu grŵp cymunedol. I ddarllen mwy cer i Rifyn 4 Y Cliciadur.\nMae gen ti tan 18.10.21 i ddanfon y mes at CNC ac mae gwobr Mesen Aur ar gael i’r grŵp sydd yn casglu’r mes o’r ansawdd gorau. Am fwy o wybodaeth ac i gofrestru, dilyn y linc https://bit.ly/3AuKFgJ\nWythnos Beicio i’r Ysgol\nMis Hanes Pobl Ddu\nAm fwy o wybodaeth am bobl ddu yng Nghymru cer i Rifyn 16.\nWythnos Gofod y Byd (World Space Week)\nEleni mae’r wythnos arbennig hon yn dathlu merched yn y gofod.\nYm mis Gorffennaf eleni daeth Wally Funk y person hynaf i deithio i’r gofod, yn 82oed. Cafodd y ddynes arbennig yma ei gwers hedfan cyntaf pan oedd yn 9 oed, daeth yn beilot yn 17 oed ac ar hyd ei hoes mae wedi treulio dros 19,000 o oriau yn hedfan. Roedd ganddi freuddwyd ar hyd ei hoes i deithio i’r gofod ac yn y 1960au bu’n rhan o grŵp o 13 o ferched i gwblhau cynllun hyfforddi NASA. Er gwaetha pasio’r profion anodd tu-hwnt, ni chafodd wireddu ei breuddwyd am nad oedd merched yn cael hedfan i NASA ar y pryd. Roedd rhaid i Wally aros dros 50 mlynedd arall i gael mynd i’r gofod a gwireddu ei breuddwyd pan deithiodd gyda Jeff Bezos o gwmni Amazon ar roced y New Shepard ar yr 20.7.21.\nDiwrnod yr Afal\nCyfle i warchod ac i ddathlu'r ffrwyth arbennig yma.\nI ddarllen am bwysigrwydd ffrwythau a llysiau cer i Rifyn 16.\nI ddarllen mwy am hen arferion Calan Gaeaf yng Nghymru (ac i ddarllen stori am ysbrydion) cer i Rifyn 10.\nDiwrnod Tân Gwyllt\nI ddarllen ffeithiau ffrwydrol am dân gwyllt cer i Rifyn 16.\nI ddarllen am y pabi coch cer i Rhifyn 16.\nPlât papur x2.\nPaent - mae angen glas golau i’r awyr a glas tywyllach i’r môr.\nBrws paent a phensil.\nSiswrn a glud\nPensilau lliw, creonau neu binnau ffelt\nPin wedi ei rannu (split- pin)\nOs wyt ti’n ei chael hi’n anodd tynnu llun dolffin gelli di gael hyd i lun neu dempled ar y we neu ddefnyddio papur olrhain (tracing paper).\nDOLFFIN YN LLAMU\nDyma waith dylunio a thechnoleg ble mae’r dolffin yn edrych fel ei fod yn llamu o’r môr wrth i ti ei droi.\nRhwng y 31ain o Hydref a’r 12fed o Dachwedd bydd Cynhadledd Newid Hinsawdd y Cenhedloedd Unedig (UN Climate Change Conference) yn digwydd yn Glasgow. Nôd y gynhadledd yw dod ag arweinwyr y byd at ei gilydd i gydweithio i helpu’r amgylchedd ac i roi camau yn eu lle i leihau cynhesu byd-eang. Bydd COP26 yn gyfle i weithredu ar frys ar dargedau Cytundeb Paris 2015.\nCytunodd 126 o arweinwyr gwledydd y byd ar darged i leihau cynhesu byd-eang yn COP21 Paris 2015. Y targed oedd gwneud yn siŵr na fydd tymheredd y byd yn codi yn fwy na 2°C, ac yn ddelfrydol yn ddim ond 1.5°C, a hynny er mwyn cael hinsawdd niwtral erbyn canol y ganrif.\nGwestai enwog mewn digwyddiadau newid-hinsawdd yw Greta Thunberg. Rhoddodd Greta ei haraith enwog ‘How dare you’ yn Efrog Newydd 2019. Dilyna’r linc i weld yr araith:\nFodd bynnag, mae Greta wedi dweud na fydd yn mynd i’r cyfarfod yn Glasgow eleni oherwydd ei bod yn credu nad yw’n ddiogel i bawb\nfod yna oherwydd y Coronafeirws. Yn ôl Greta mae annhegwch yn y ffordd mae brechlynnau Covid-19 yn cael eu rhannu. Nid yw’n cytuno â’r ffaith fod pobl ifanc iach yn cael brechlynnau mewn gwledydd cyfoethog, tra bod pobl fregus mewn gwledydd tlawd yn gorfod mynd heb frechlyn.\nCyfle i ti gael dweud dy ddweud yn COP26\nMae Climate Cymru am fynd â lleisiau Cymru i gynhadledd COP26, gan gynnwys lleisiau plant a phobl ifanc. Dyma gyfle i ti, dy ddosbarth neu dy ysgol i roi neges i arweinwyr y byd ynglŷn â’r amgylchedd. Gelli di ysgrifennu cerdyn post neu recordio neges. Mae manylion am hyn, ynghyd â fidio am Gymru, yr hinsawdd a chynhadledd COP26 ar wefan Climate Cymru. https://climate.cymru/cy/adref/\nCerflunydd sy’n gweithio’n bennaf gyda choed derw ac ar raddfa fawr yw John Merrill. Mae’n gweithio yn ardal Glyn Ceiriog, ger Llangollen. Mae gwaith trawiadol John i’w weld mewn nifer o leoliadau yng Ngogledd Cymru, tybed oes 'na ddarn o waith yn ymyl ble rwyt ti’n byw?\nYSBRYD 'TA BE'?\n'Does gen i ddim ofn!' meddai Ben am y pedwerydd gwaith, 'does gen i ddim ofn y tywyllwch, a does dim y fath beth ag ysbryd.'\nGafaelodd yn Moron y gath a'i gwthio allan o'r babell, cyn cau'r sip. 'Dydi'r gath ddrewllyd yna ddim yn cael cysgu yma beth bynnag!' chwarddodd, a neidio ar y gwely gwynt. 'Na, does gen i ddim ofn, a dw i'n gwybod mai trio ein dychryn ni mae Taid, felly paid â chymryd dim sylw!'\nDoedd Macsen ddim mor siŵr. Pan gytunodd i aros mewn pabell yng ngardd Taid, roedd yn olau dydd a'r haul yn gwenu. Ond wedi iddi nosi, roedd yr ardd yn lle gwahanol iawn. Roedd Ben ei gefnder yn ddeuddeg oed a doedd arno ofn dim. Doedd Macsen ddim yn siŵr o'r antur yma, yn arbennig efo stori Taid yn\nfyw yn ei gof.\n'Hen filwr ydy'r ysbryd,' meddai Taid gan nodio'n ddoeth, 'hen filwr o gyfnod Owain Glyndŵr, medda' nhw ... ac mae o'n dal yma yn chwilio am y ffordd yn ôl i'r castell.'\n'Ydach chi wedi ei weld o Taid?' holodd Macsen, ond ysgwyd ei ben wnaeth Taid cyn ychwanegu 'Naddo sdi, dw i heb ei weld, ond mi glywes i sŵn un tro...'\n'Sut sŵn Taid?' chwarddodd Ben, doedd stori Taid ddim am ei ddychryn - dim o gwbl!\nRoedd Ben a Macsen yn mynd i’r un ysgol a Ben oedd y ceffyl blaen. Doedd dim yn ei ddychryn. O! Fe hoffai Macsen fod mor ddewr â'i gefnder.\nWedi gwthio'r gath allan o'r babell tyrchodd y ddau yn eu bagiau. 'Be sydd gen ti i fwyta?' holodd Ben.\n'Haribo,' gwenodd Macsen, 'a Coke.'\nEisteddodd y ddau ar y gwely gwynt, wedi eu lapio yn eu sachau cysgu. Roedd\npobman yn dawel, dim ond sŵn slyrpian a chnoi.\n'Wyt ti'n meddwl fod Taid wedi clywed sŵn yr hen filwr go iawn?' mentrodd Macsen.\n'Naddo siŵr, dim ond trio ein dychryn ni mae o.' Torrodd Ben wynt yn uchel a chwarddodd y ddau.\n'Ddylia hynna ddychryn yr hen filwr yna!' meddai gan wasgu'r can Coke a'r paced Haribo gwag. Roedd y babell yn dywyll, a doedd golau'r ffôn yn dda i ddim i oleuo'r corneli tywyll. Doedd yr un o'r ddau yn siŵr beth i'w wneud nawr fod y bwyd wedi gorffen. 'Shsh... be' oedd hwnna?' sibrydodd Ben.\n'Be'? Glywes i ddim byd.' Teimlai Macsen ei galon yn dechrau curo. 'Hwnna!' sibrydodd Ben wedyn. Arhosodd y ddau yn hollol lonydd, ond fedrai Macsen glywed dim.\n'Jocian!' chwarddodd Ben a phwnio Macsen yn ei ochr.\nSwatiodd y ddau wedyn yn eu sachau cysgu gan wrando ar sŵn y nos. Draw yn y coed tal roedd tylluan yn hwtian a heb fod ymhell roedd anifail bach yn rhedeg trwy'r dail.\nYna'n sydyn neidiodd rhywbeth ar do'r babell a throdd Ben y golau i gyfeiriad y sŵn. Yno, roedd siâp du yn crafangu am y babell, dwy law anferth gydag ewinedd miniog yn ceisio dod i mewn. Roedd ei ben yn flewog ac roedd ganddo ddwy lygad werdd yn fflachio.\n'Waaa!' bloeddiodd Ben, a thaflodd y ffôn i'r awyr. 'Be sy?' holodd Macsen yn syn. 'Yr hen filwr ydi o...' gwichiodd Ben.\nChwarddodd Macsen, agorodd y sip a rhuthrodd y siâp dychrynllyd i mewn.\n'Ond does dim ffasiwn beth ag ysbryd yn nac oes Moron!' meddai Macsen wrth wylio Ben yn rhuthro am y tŷ.\nBe' ydi dy farn di?\nMae'r ysgol wedi ail-ddechrau ac efallai dy fod wedi cael dillad ysgol newydd ar ddechrau'r tymor. Beth yw dy farn di am wisg ysgol? Wyt ti'n cytuno fod angen gwisg arbennig, neu a wyt ti'n credu y dylai disgyblion gael yr hawl i ddewis beth i'w wisgo?\nY Plastigion Cyntaf\nCafodd deunydd synthetig (deunydd wedi ei greu drwy broses gemegol), ei ddefnyddio gyntaf gan Americanwr o'r enw Wesley Hyatt yn 1869. Yn y cyfnod hwnnw, roedd galw mawr am ifori (gan amlaf o gyrn eliffantod) i greu nwyddau, ac roedd yn rhaid difa eliffantod i gael ifori. Llwyddodd Hyatt i gynhyrchu deunydd cryf fedrai gael ei siapio i edrych fel ifori a phren, ac felly nid oedd cymaint o alw am ddeunyddiau naturiol. Ar y dechrau felly cafodd plastig ei greu i geisio gwarchod byd natur.\nMae llawer o boteli plastig yn cael eu gwneud allan o ddeunydd o'r enw PET neu polyethylene terephthalate. Deunydd sy'n cael ei wneud trwy broses gemegol gan ddefnyddio olew a nwy yw PET.\nMae peli bach o PET yn cael eu cynhesu mewn popty arbennig nes iddynt doddi.\nYna bydd yr hylif yn cael ei dywallt i mewn i fowld siâp tiwb.\nYn dilyn hynny bydd y tiwb yn cael ei gynhesu eto, ei roi mewn mowld arall siâp potel cyn i aer gael ei chwistrellu i mewn i'r tiwb gan ei chwyddo.\nAr ddiwedd y broses mae potel o ddeunydd ysgafn a chryf wedi ei chreu.\nMae Bae Ceredigion yn gartref i’r grŵp mwyaf o ddolffiniaid yn Ewrop, wedi eu rhannu dros 60 milltir o arfordir. Mae poblogaeth o dros 250 o ddolffiniaid trwyn-potel (bottlenose dolphin) yn byw yn y bae, ac maen nhw’n olygfa gyffredin rhwng mis Mai a mis Tachwedd. Yr amser gorau i’w gweld yw’n gynnar yn y bore, gyda’r nos ac yn syth ar ôl llanw uchel, ac mae Grŵp Monitro Dolffiniaid a Chanolfan Bywyd Gwyllt y Môr, Cei Newydd yn gwneud gwaith ymchwil i ddysgu mwy amdanynt ac yn helpu i’w gwarchod.\nGelli di weld ffrydio byw o gamera ar y ganolfan yng Nghei Newydd drwy ddilyn y linc:\nGelli di hefyd deithio ar dripiau cwch o Gei Newydd er mwyn ceisio gweld y creaduriaid arbennig yma.\nFfeithiau Ffab am y Dolffin Trwyn-Potel:\nMamal yw dolffin ac mae angen dod i wyneb y dŵr i anadlu bob tua 7 munud.\nMae ganddynt drwyn neu big byr sy’n edrych fel eu bod yn gwenu bob amser. Fel arfer maen nhw’n lliw llwyd ac maent yn mesur rhwng 2 a 4m o hyd.\nGallant nofio yn ardderchog, gan gyrraedd cyflymder o dros 30 milltir-yr-awr a phlymio hyd at 250m o dan y dŵr.\nGallant gyfathrebu (neu ‘siarad’) drwy wichian, chwibanu, neidio allan o’r dŵr, agor a chau eu cegau a tharo pennau ei gilydd.\nErbyn diwedd y 19eg, roedd tua 17,000 o bobl yn gweithio mewn chwareli ac roedd galw mawr am lechi Cymru. Roedd llechi Cymru'n cael eu hallforio o amgylch y byd, a daeth nifer o borthladdoedd bach yn bwysig yn y diwydiant allforio llechi. Un o'r rhain oedd Porthmadog; yno byddai llongau'n cael eu hadeiladu yn arbennig ar gyfer allforio llechi Blaenau Ffestiniog. Yn y cyfnod cynnar byddai'r llechi yn cael eu defnyddio yn Lloegr, Iwerddon a Ffrainc, ond pan oedd y diwydiant ar ei anterth byddai llechi’n cael eu hallforio i:\nGogledd Ewrop yn arbennig yr Almaen\nMae llechi Cymru yn parhau i gael eu hallforio heddiw.\nRoedd y Rhufeiniaid yn defnyddio llechi gan eu defnyddio ar do caer Segontiwm yng Nghaernarfon.\nAr ddiwedd y 19eg, Chwarel y Penrhyn oedd y chwarel agored fwyaf yn y byd gyda gwaelod y chwarel yn mesur 1.6 km o un pen i’r llall.\nAr ei phrysuraf, roedd dros 3,000 o ddynion yn gweithio yno.\nMae'r chwarel yn bwysig hefyd oherwydd ei chysylltiad gyda'r frwydr am hawliau i weithwyr. Ym mis Tachwedd 1900 aeth y chwarelwyr ar streic, parhaodd Streic Fawr y Penrhyn am dair blynedd gan achosi caledi mawr a rhwygiadau o fewn y gymdeithas.\nChwarel yr Oakley oedd y chwarel danddaearol fwyaf yn y byd.\nMae ganddi 26 llwyfan lle byddai'r llechi'n cael ei dynnu o'r graig.\nMae'n 460 metr o ddyfnder.\nRoedd tua 50 milltir o draciau yn ymestyn nôl a blaen o dan y ddaear a byddai dynion yn gwthio'r wagenni ar hyd y traciau i gario'r llechi i'r wyneb.\nByddai'r wagenni wedyn yn cael eu tynnu a'u gwthio ar hyd yr inclein i gyrraedd y melinau a'r rheilffyrdd.\nTeulu'r Oakley oedd y perchnogion tir yn yr ardal a dyna sut yr enwyd hi'n chwarel yr Oakley.\nRoedd y gwaith yn galed ac yn beryglus. I osgoi taith hir yno ac adref byddai dynion yn dod i ardal y chwarel i aros mewn tai arbennig o’r enw ‘barics’. Byddai dynion o Fôn yn codi am dri'r bore ar fore Llun i gyrraedd eu gwaith yn Chwarel Dinorwig, Llanberis. Bydden nhw'n mynd adre wedyn ar brynhawn Sadwrn.\nByddai 'criw' o ddynion yn gweithio ar y graig a byddai gan bob un ei waith arbennig ei hun. Dyma waith rhai ohonynt:\nCreigiwr - gwaith y creigiwr oedd defnyddio ffrwydron i ryddhau darn o'r graig.\nHolltwr - ei waith fyddai defnyddio cŷn i hollti'r blociau mawr o lechen.\nEnw: Cai Patchett\nYsgol: Ysgol Waunfawr\nHoff bynciau yn yr ysgol: Addysg Gorfforol a Gwyddoniaeth.\nDiddordebau: Mynd ar fy iPad, mynd a'r cŵn am dro, cerdded mynyddoedd a phêl-droed.\nFedri di ddweud ychydig am dy antur a beth wnaeth dy ysgogi i fynd amdani: Mi gerddais fyny tri chopa dros dri diwrnod. Roedd y rhain yn cynnwys mynyddoedd uchaf yr Alban, Lloegr a Chymru. Mi wnes i ddringo Ben Nevis, Scafell Pike a’r Wyddfa. Roeddwn i'n cerdded i godi arian i'r Gymdeithas Awtistig Genedlaethol, ac i godi ymwybyddiaeth o'r cyflwr. Mae hynny'n bwysig i mi gan fy mod i'n Awtistig fy hun.\nUchelgais: Bod yn rheolwr busnes llwyddiannus.\nUnrhyw dips i eraill fyddai'n hoffi gwneud rhywbeth tebyg: Cofia orffwys pan fyddi angen, a chofia fynd â digon o fwyd, dŵr a dillad addas.\nDiolch Cai am ddweud dy hanes a llongyfarchiadau mawr - rwyt ti wir yn SEREN!\nCYMRU'N COLLI CYFLE\nGEMAU RHAGBROFOL CWPAN Y BYD 2022\nWythnos diwethaf, cafodd tim pel-droed Cymru fuddugoliaeth wych yn erbyn Belarws gyda Gareth Bale yn sgorio hatrig i roi buddugoliaeth o 3-2 i Gymru, ond colli cyfle fu'r hanes yn erbyn Estonia nos Fercher. Gyda gêm ddi-sgôr yn erbyn Estonia, mae Cymru nawr naw pwynt ar ôl gwlad Belg, sydd ar frig y grŵp. Mae'n rhaid i Gymru ennill pob gêm sy'n weddill os am orffen gyda gobaith o fynd trwodd i gemau Cwpan y Byd yn Qatar.\nBydd dau rifyn o'r Cliciadur yn ymddangos ar Hwb bob tymor. Bydd y rhifyn nesaf ar gael ddydd Llun 15fed Tachwedd. Cofia gysylltu drwy e-bostio cliciadur@cynnal.co.uk - byddwn wrth ein boddau yn clywed dy farn a dy syniadau.


HI-LEX Cble Systems Co. Ltd.\nCydweithrediad rhwng diwydiant a’r byd academaidd yn targedu’r diwydiant morol trwy Ddatrysiadau Angori’r Genhedlaeth Nesaf\nBu’r ymchwil ar y cyd â thîm ASTUTE 2020 ym Mhrifysgol Caerdydd yn optimeiddio’r angor newydd er mwyn darparu’r perfformiad strwythurol a’r addasrwydd gorau posibl ar gyfer gweithgynhyrchu graddfa lawn. Nod y prosiect oedd gwerthuso’r perfformiad a modelu’r prif baramedrau, yn arbennig y dull o wreiddio ar wely’r môr, er mwyn canfod cyfleoedd i optimeiddio’r dyluniad a’r gallu i’w weithgynhyrchu ymhellach.\nDarllen Mwy Span\nOptimeiddio proses weldio robotig yn arwain at gyflwyno cynhyrchion newydd a chreu swyddi newydd ar gyfer Lyte Ladders\nNododd Lyte ac ASTUTE 2020 dair her ymchwil fel rhan o brosiect ymchwil sawl cam lle manteisiwyd yn llawn ar arbenigedd ASTUTE 2020 mewn Peirianneg Systemau Gweithgynhyrchu, Technoleg Deunyddiau Lefel Uwch, a Modelu Peirianneg Cyfrifiadurol, er mwyn optimeiddio’r prosesau cyn weldio, y gosodiadau weldio robotig, a’r protocol rheoli ansawdd.\nMae TEAM Precision Pipe Assemblies Ltd., yn Rhydaman, Sir Gaerfyrddin, yn gweithgynhyrchu amrywiaeth o gydosodiadau gwaith pibellau manwl, cymhleth ar gyfer systemau gwresogi, awyru a chyflyru aer (HVAC) a chydrannau eraill sy’n trafod hylif ar gyfer y diwydiant moduron. Roedd TEAM Precision yn ceisio cefnogaeth gydweithredol gan ASTUTE 2020 i sicrhau gwell dealltwriaeth o’u galluoedd a’u capasiti gweithgynhyrchu presennol, a ffyrdd o ganfod gwelliannau posibl.\nMwyafu canlyniadau cynaliadwyedd cynnyrch mewn mwy o werthiannau ac ehangu ar gyfer Frontier Medical\nYn dilyn cydweithio llwyddiannus rhwng Frontier ac ASTUTE (2010 – 2015) ar Repose® a ffocws parhaus Frontier ar barhau’n gystadleuol, defnyddio deunyddiau newydd ac optimeiddio prosesau, rhychwantwyd prosiect Ymchwil a Datblygu (R&D) ar y cyd ag ASTUTE 2020.\nCydweithrediad ffyniannus rhwng diwydiant a’r byd academaidd yn arwain at sefydlu cwmni deilliedig ar gyfer gweithgynhyrchwr colofnau goleuadau\nCefnogodd ASTUTE 2020 ALC ag astudiaeth ddichonoldeb yn ystod cyfnodau cychwynnol datblygu’r cysyniad o system i fonitro iechyd colofnau.\nCydweithrediad a leolir yn Abertawe’n arwain at arloesedd ym maes ynni’r llanw\nMae Marine Power Systems (MPS), yn Abertawe, yn datblygu Trawsnewidydd Ynni Tonnau i fynd i’r afael â heriau echdynnu ynni o’r tonnau am gost ymarferol. Mae angen ymchwil gyfrifiadurol ar strwythur yr arnofyn i ganiatáu i MPS asesu addasrwydd y cydrannau a lleiafu risg y cyfnodau adeiladu a phrofi.\nCalon Caerdio-Technology Ltd. - Ymchwil i Fodelu ac Optimeiddio Dyfeisiau Cymorth Fentriglaidd\nAstudiaeth ar Sut i Asesu Ymddygiad Lludded Cylchred Isel Colofn Oleuo Gonigol Alwminiwm\nMae methiant colofnau goleuo oherwydd lludded, o ganlyniad i ddirgryniadau a achosir gan wynt a thraffig, wedi cael sylw arbennig yn y blynyddoedd diwethaf wrth i fwy a mwy o oleuadau fethu’n gynt na’r disgwyl ar safleoedd sy’n agored i’r tywydd.\nYmchwiliad Dull Elfen Feidraidd i Offer Archwilio Gollyngiadau Fflwcs Magnetig Newydd\nSilverwing yw’r prif ddarparwyr offer archwilio Profi Annistrywiol arbenigol ar gyfer tanciau storio, llestri a phibelli yn y diwydiannau olew, nwy a phetrocemegol.\nDatblygu Prawf Pwynt Gofal i Ganfod Canserau Wrogenhedlol\nSefydlwyd cwmni fferyllol Morvus Technology Cyf. ym mis Ebrill 2004 i ecsbloetio arbenigedd cadarn ei sylfaenwyr ym meysydd darganfod cyffuriau a thargedau a masnacheiddio technoleg newydd.\nAstudiaeth Ddichonoldeb o Weithgynhyrchu a Gweithrediadau’r Cwmni\nSefydlwyd y cwmni yn 2008, a’i brif sail cynnyrch oedd cynhyrchu darnau wedi’u peiriannu a chynhyrchion llenfetel i ddiwydiannau lleol cynhenid yng Ngorllewin Cymru ac yng nghoridor yr M4. Mae’r cwmni’n dymuno ehangu ei sail cynnyrch, datblygu i sectorau marchnad newydd a’i sefydlu ei hun fel arweinydd ym maes datrysiadau metel pwrpasol yn y farchnad Ewropeaidd ehangach.\nDatblygu Cysyniad Dyfais Newydd I Archwilio a Phrofi Offer Trydanol Mewn Gwasanaeth\nWorksafePAT Ltd yn gwmni sy'n perfformio archwilio a phrofi offer trydanol (PAT) mewn swydd. Ar hyn o bryd, nid oes unrhyw ddulliau ymarferol o ynysu ddyfeisiau methu heb gael gwared ar y plwg.\nAstudiaeth Ddichonoldeb: Dylunio a Gweithgynhyrchu Gefeiliau Cysyniad\nErs 2005, mae DTR Medical wedi cynhyrchu cynnyrch di-haint, defnydd untro ar gyfer y Diwydiant Meddygol. Mae un o'r gweithgareddau Ymchwil a Datblygu'n canolbwyntio ar wella cynnyrch er mwyn sicrhau mantais gystadleuol gynaliadwy i ddod â gwaith cynhyrchu yn ôl i Gymru.\nMae’r Fifth Wheel Company yn dylunio a chynhyrchu carfanau moethus i ddibenion hamdden ac unedau symudol ar gyfer gofynion masnachol a gorfodaeth yr heddlu.\nAdennill Signal Cyfradd Curiad Calon Ffetysol o'r Data Sain\nMae SymlConnect yn gwmni gwybodeg iechyd sy'n arbenigo mewn creu datrysiadau TGCh cost effeithiol ar gyfer gwell cyfathrebu o fewn y systemau presennol ac ymhlith gweithwyr proffesiynol, unrhyw le ac unrhyw bryd, gan ddefnyddio dyfeisiau symudol clyfar er mwyn darparu gofal integredig gwell.\nModelu llif Cyfrifiadurol Eglur Iawn o Ocsigeneiddwyr y Gwaed\nCenhadaeth gorfforaethol Haemair yw "i leihau marwolaethau acíwt, gwella bywydau dioddefwyr cronig a darparu dewis arall i drawsblaniadau ysgyfaint".\nRhagfynegi Methiant Oherwydd Lludded Sodrau di-blwm Mewn Cydrannau Pŵer Electronig Newydd\nMae Electronic Motion Systems (EMS) yn datblygu ac yn gweithgynhyrchu modiwlau a systemau rheoli ar gyfer peiriannau trosi pŵer a moduron trydanol i’r diwydiant cerbydau.\nDiben ymwneud ASTUTE â’r prosiect hwn oedd helpu’r cwmni i ddod o hyd i’r perthnasoedd rhwng paramedrau’r broses fowldio a geometreg derfynol un o’r cydrannau.


Y Salmau 125 (BCN) - Bible Society\nY Salmau 125 BCND\n1Y mae'r rhai sy'n ymddiried yn yr ARGLWYDD fel Mynydd Seion,\nna ellir ei symud, ond sy'n aros hyd byth.\n2Fel y mae'r mynyddoedd o amgylch Jerwsalem,\nfelly y mae'r ARGLWYDD o amgylch ei bobl yn awr a hyd byth.\n3Ni chaiff teyrnwialen y drygionus orffwys\nar y tir sy'n rhan i'r rhai cyfiawn,\nrhag i'r cyfiawn estyn eu llaw at anghyfiawnder.\n4Gwna ddaioni, O ARGLWYDD, i'r rhai da\nac i'r rhai uniawn o galon.\n5Ond am y rhai sy'n gwyro i'w ffyrdd troellog,\nbydded i'r ARGLWYDD eu dinistrio gyda'r gwneuthurwyr drygioni.


Sgwrsio Dinasoedd eraill yn Zlínský Kraj. Sgwrsio am ddim gyda dieithryn ar hap yn syth o Dinasoedd eraill yn Zlínský Kraj.\nChatroulette Dinasoedd eraill yn Zlínský Kraj\nCroeso i Chatroulette Dinasoedd eraill yn Zlínský KrajCyswllt i berson aleatory unrhyw le yn y byd. Gyda Chatroulette Dinasoedd eraill yn Zlínský Kraj gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Zlínský Kraj. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Zlínský Kraj:


Y cymhellion i sefyll ar gyfer etholiad i Gynulliad Cenedlaethol Cymru a'r rhwystrau rhag gwneud hynny - Bwrdd Taliadau\nY cymhellion i sefyll ar gyfer etholiad i Gynulliad Cenedlaethol Cymru a’r rhwystrau rhag gwneud hynny\nPublished by Admin on 1st February 2017 1st February 2017\nBwrdd Taliadau > Newyddion > Ymgynghoriadau > Y cymhellion i sefyll ar gyfer etholiad i Gynulliad Cenedlaethol Cymru a’r rhwystrau rhag gwneud hynny\nYn ei adroddiad strategaeth, ymrwymodd y Bwrdd Taliadau i gael dealltwriaeth well o’r cymhellion i bobl wrth benderfynu a ydynt am sefyll ar gyfer etholiad i Gynulliad Cenedlaethol Cymru a’r rhwystrau y maent yn eu hwynebu rhag gwneud hynny.\nBydd yr adolygiad yn canolbwyntio’n bennaf ar y meysydd hynny yng nghylch gwaith y Bwrdd, yn bennaf y pecyn tâl sydd ar gael i’r Aelodau. Un o brif flaenoriaethau’r Bwrdd yw darganfod a oes ffyrdd, yn ei gylch gorchwyl, o leihau’r rhwystrau hyn er mwyn sicrhau bod ystod eang o bobl yn cael eu denu i sefyll ar gyfer etholiad i’r Cynulliad.\nRoedd Canolfan Llywodraethiant Cymru yn llwyddiannus mewn proses dendro agored i gynnal y gwaith ymchwil ar ran y Bwrdd. Er mwyn llywio’r adolygiad, cynhaliodd y Ganolfan nifer o gyfleoedd ymgysylltu, a oedd yn cynnwys grwpiau ffocws ac arolwg ar-lein.\nMynychodd cynrychiolwyr o dîm ymchwil y Ganolfan gyfarfodydd y Bwrdd ym mis Gorffennaf 2017, mis Ionawr 2018 a mis Mai 2018 i drafod yr adolygiad. Caiff yr adroddiad ei gyhoeddi maes o law.\nDim cynnydd yng nghyflogau Aelodau’r Senedd a mynd i’r afael â’r rhwystrau i sefyll etholiad – Ymgynghoriad ar Benderfyniad y Bwrdd Taliadau Annibynnol ar gyfer 2021-2026 Mae’r Bwrdd Taliadau wedi cyhoeddi ei ymgynghoriad sy’n cynnig peidio Read More\nAr 11 Gorffennaf, lansiodd y Bwrdd ymgynghoriad cyhoeddus ar ei gynigion yn deillio o ran 2 o’i Adolygiad o’r Penderfyniad ar gyfer y Chweched Cynulliad. Mae’r cynigion hyn yn ymwneud â’r penodau yn y Penderfyniad Read More


Cymry mewn tri lle: Colombia, De Korea a Chaernarfon - BBC Cymru Fyw\nCymry mewn tri lle: Colombia, De Korea a Chaernarfon\nImage caption Mae'r tri wedi dod adref i Gymru ar gyfer gwyliau'r Nadolig\nAr ôl troedio tri cyfandir gwahanol eleni, mae un teulu o Gaernarfon yn falch o fod adref ar gyfer y Nadolig.\nMae Cai Roberts, ei wraig Anna, a'i merch fach dwy oed Elan wedi dychwelyd yn ôl i ogledd Cymru i ddathlu'r ŵyl.\nMae hi wedi bod yn flwyddyn gofiadwy i'r tri, o fyw mewn dinas liwgar gyffrous fel Bogota, Colombia, cyn codi pac i wlad lle mae rhaid cydymffurfio gyda diwylliant unigryw De Korea.\nGydag Anna yn feichiog gyda'i hail blentyn, roedd hi'n awyddus i'r babi gael ei eni yng Nghymru a bod ymhlith teulu a ffrindiau yn dilyn blwyddyn fythgofiadwy.\nImage copyright Anna Roberts\nImage caption Fe symudodd y cwpl i Colombia ar ôl priodi\nMae Cai yn athro addysg gorfforol ac wedi treulio blynyddoedd lawer yn teithio'r byd yn dysgu'r pwnc.\nWedi iddyn nhw briodi, symudodd Cai i ddechrau swydd fel Cyfarwyddwr Athletau yng Ngholeg Anglo Colombiano yn Bogota.\nDywedodd Anna: "Mae 'na fwy i Colombia na Pablo Escobar a dawnsio Salsa. Mae'n wlad brysur, enfawr a mynyddig. Mae teithio o gwmpas yn heriol ac mae'n llawer iawn haws hedfan o un man i'r llall.\n"Buom yno am bron i ddwy flynedd i gyd ac roedd y cyfnod yn un hapus a difyr iawn o ran gwneud ffrindia newydd, dysgu iaith newydd (Sbaeneg) a dod i ddeall mwy am ddiwylliant a hanes Colombia a De America.\nImage copyright Anna Robers\nImage caption Mae dinas Bogota yn "le drud" iawn i fyw ynddi, meddai Anna\n"Mae rhywun yn cysylltu Colombia gyda chyffuriau a thrais. Y gwirionedd ydi mai hi'n wlad eithriadol o ddrud i fyw ynddi, yn enwedig Bogota.\n"Mae 'na gangiau yn gweithredu yno, ac ar ôl i ni symud yno fe gafon ni gyngor o le i fynd ac ardaloedd i gadw allan ohonyn nhw pan oedd hi'n nosi.\n"Am fod Cai yn gweithio pob dydd roeddwn i'n mynd allan i gerdded yn aml gydag Elan. Dim ond unwaith cefais fy mygio, ac mi oedd yn brofiad dychrynllyd.\n"'Da chi'n clywed hanes o bobl yn cael eu bygwth gyda chyllell, ond diolch byth wnaeth hynny ddim digwydd.\n"Tua mis Chwefror eleni roeddwn wedi cael fy nhargedu gan dair dynes yn gweithio gyda'i gilydd. Fe wnaeth un gymryd fy sylw drwy ollwng arian mân ar y llawr tra oedd un arall wedi dwyn y ffôn.\n"Nesh i'm sylwi nes i mi gyrraedd adref. Dyma i ddeud gwir oedd yr unig brofiad negyddol i mi gael yno," meddai Anna.\nDaeargrynfeydd a diogelwch\nMae Colombia yn cael ei ystyried yn wlad sy'n cael daeargrynfeydd yn aml. Gan fod Cai yn gweithio yn y coleg, roedd hi'n ofynnol iddo fod yn ymwybodol o'r dulliau argyfwng pan fo daeargryn.\n"Roedd yn rhaid i ni fod yn barod am sefyllfaoedd gwahanol. Roedd yna sain wahanol dros y system uchelseinydd sy'n gorfodi pawb i ymateb yn wahanol i sefyllfaoedd.\n"Roeddem ni fel athrawon wedi ein hyfforddi i ymateb i'r sain. Roedd sŵn ar gyfer daeargryn ac un hefyd yn ymwneud a diogelwch.\n"Dwi wedi sylwi ers gweithio mewn sawl ysgol dramor dros y blynyddoedd fod mwy o sylw yn cael ei roi i ddiogelwch, yn enwedig i fygythiadau terfysgol," meddai Cai.\nErbyn mis Awst roedd hi'n amser symud ymlaen o Bogota a dechrau bywyd newydd yn Ne Korea.\nDyma symud felly o brif ddinas llawn llygredd yn Bogota i ynys lân Jeju, De Korea.\n"Mae De Korea yn un o'r llefydd glanaf dwi erioed wedi bod ynddo," meddai Anna.\n"Mae safonau byw yn eithriadol o uchel yno, ac mae'r bobl yno'n gweithio'n eithriadol o galed.\nEr bod llawer o sôn wedi bod yn y wasg Brydeinig ynglŷn â sefyllfa fregus Gogledd Korea, yn ôl Cai mae'r cyfan yn seiliedig ar yr hyn mae newyddiadurwyr o'r gorllewin yn dweud. Does dim pryder, yn enwedig yn Ne Korea, ynglŷn â'r sefyllfa meddai.\nImage caption Mae De Korea yn wlad lân iawn medd Anna Roberts\n"Tydi'r bobl yma ddim yn poeni cymaint â hynny ynglŷn â'r gogledd. Yn answyddogol mae'r ddwy wlad yn parhau i fod mewn rhyfel.\n"Ond mae popeth yn dawel yma a'r gweddill sy'n dewis trafod y sefyllfa yn y gogledd ac nid y bobl sy'n byw yma."\nErs symud i'r ynys mae Cai yn gweithio yn y North London Collegiate School (NLCS) ac yn wahanol i Golombia, tydi disgyblion De Korea ddim mor angerddol tuag at chwaraeon.\nGraddau da yn bwysig\n"Yng Ngholombia roedd pawb wrth eu boddau gyda chwaraeon. Yn Jeju canlyniadau arholiadau sydd bwysicaf i'r disgyblion a'i rhieni.\n"Mae ffioedd dysgu yn eithriadol o uchel yma ac mae'n rhan o natur y disgyblion i weithio'n galed.\n"Mae rhieni'r disgyblion yn cymryd diddordeb mawr yn eu haddysg hefyd.\n"Os dwi er enghraifft yn rhoi gradd B i ddisgybl, yn aml iawn byddai'r rhiant wedyn yn fy e-bostio yn gofyn pam? Felly mae'r bygythiad o gael gradd isel gan athro wastad yn gwneud iddyn nhw berfformio'n well drwy weithio'n galed.\nImage copyright Anna Robets\nImage caption Erbyn hyn mae'r teulu wedi setlo ac wedi arfer gyda'r bwyd a'r diwylliant gwahanol\nWrth edrych ar y ddwy wlad o ran safon byw, mae Cai yn teimlo'n gwbl gyfforddus yn gadael nwyddau allan gan wybod na fydden nhw'n cael eu dwyn.\n"Roedd trosedd yn uchel iawn yng Ngholombia. Dwi'n gallu gadael fy meic allan yn yr awyr agored yma gan wybod byddai'n saff.\n"Os baswn i wedi gwneud hynny'n Bogota mi fase'r beic wedi diflannu o fewn pum munud," meddai.\nOnd wedi ychydig fisoedd ar yr ynys a drwy ddod i arfer gyda bwydydd a diwylliant hollol wahanol mae Cai, Anna ac Elan wedi setlo i'w bywyd newydd.\nBellach mae'r tri yn ôl yng Nghaernarfon i dreulio gŵyl y Nadolig wrth i Anna baratoi i roi genedigaeth i'w hail blentyn.\n"Mae De Korea yn lle gwych i fagu plant. Mae Elan wedi setlo'n grêt yno ac mi rydan ni'n edrych ymlaen at fynd yn ôl yno ym mis Chwefror gydag aelod bach newydd i'r teulu," meddai.


Canu clodydd drama Garw – Golwg360\n16 Ionawr 2015 am 16:06 Diweddarwyd am 16:06\nMae cyfarwyddwraig y ddrama Garw, Betsan Llwyd, wedi dweud ei bod “wrth ei bodd” ar ôl i’r cynhyrchiad gael ei enwebu am chwe gwobr yng Ngwobrau Theatr y Flwyddyn 2015.\nHefyd mae Dros y Top, cynhyrchiad arall gan Theatr Bara Caws, wedi ei enwebu am dair gwobr a Y Negesydd gan Theatr Genedlaethol Cymru wedi ei enwebu mewn pedwar categori.\nYn ogystal â Garw a Y Negesydd mae Priodferch Utah gan Theatr 1.618 ac Ectoplasm gan Tinopolis yn y ras am wobr y Cynhyrchiad Gorau yn y Gymraeg.\nEiry Thomas, Gwawr Loader (Garw), Sara Lloyd-Gregory (Y Negesydd) a Rhian Blythe (Blodeuwedd) sydd fyny am wobr Perfformiad Benywaidd yn y Gymraeg, tra bod Aled Pedrick (Y Negesydd), Carwyn Jones, Gwion Aled (Dros Y Top) a Rhys Parry-Jones (Garw) yn mynd amdani yng nghategori’r dynion.\nNaw enwebiad i Theatr Bara Caws\nMae sawl rheswm i Theatr Bara Caws ddathlu wrth iddyn nhw sicrhau naw enwebiad – chwech am Garw, a thri am Dros y Top.\nCyfarwyddwr artistig y cwmni, Betsan Llwyd, oedd yn gyfrifol am gyfarwyddo’r ddrama, ac mae hi wedi cael ei henwebu yng nghategori’r Cyfarwyddwr Gorau am ei gwaith ar Garw.\nAc fe gyfaddefodd hi wrth golwg360 nad oedden nhw wedi disgwyl cael cymaint o enwebiadau.\n“Rydan ni wrth ein bodd yn fan yma ein bod ni wedi cael cymaint o enwebiadau, mae wedi bod yn grêt i ni,” meddai Betsan Llwyd.\n“Doedden ni ddim yn disgwyl [cymaint o enwebiadau] – pan mae’n dod yn rhywbeth fel gwobrau does gan rywun ddim syniad beth yw chwaeth panel.\n“Yn bersonol dw i’n arbennig o falch bod Siôn Eirian wedi cael ei gydnabod [am Garw yng nghategori Dramodydd Gorau yn y Gymraeg] achos mai hon oedd ei ddrama lwyfan gyntaf o ers cymaint o flynyddoedd.”\nYr enwebiadau yn llawn\nCynhyrchiad Gorau yn y Gymraeg\nCynhyrchiad Gorau yn y Saesneg\nPerfformiad Benywaidd Gorau yn y Gymraeg\nPerfformiad Gwrywaidd Gorau yn y Gymraeg\nPerfformiad Benywaidd Gorau yn y Saesneg\nPerfformiad Gwrywaidd Gorau yn y Saesneg\nSioe Orau i Blant a Phobl Ifanc\nLuna (Theatr Iolo gyda Theatre Hullabaloo)\nMaudie’s Rooms (Roar Ensemble gyda Sherman Cymru)\nSong – Laura Lima & James Tyson (Ranters Theatre gydag International Performance Festival Cardiff)\nGwisg a/neu Cynllunio Gorau\nUnder Milk Wood: An Opera – Simon Banham (Canolfan Gelfyddydau Taliesin)\nMenyw Orau mewn Cynhyrchiad Opera\nUnder Milk Wood: An Opera (Canolfan Gelfyddydau Taliesin)\nDafydd James – Fe ddaw’r byd i ben (Sherman Cymru/Coleg Cymreig Brenhinol Cerdd & Drama)\nDramodydd Gorau yn y Saesneg\nAlan Harris – The Future for Beginners (LiveArtShow & Canolfan Mileniwm Cymru)\nCynhyrchiad Dawns Orau\nTransition (Jem ac Ella Treays, RunRagged Productions)


Edward Hughes (Y Dryw) - Wicipedia\nEdward Hughes (Y Dryw)\n9 Gorffennaf 1772\n11 Chwefror 1850\nBardd a gweinidog o Sir y Fflint oedd Edward Hughes (Gorffennaf 1772 - 11 Chwefror 1850), a fu'n fwy adnabyddus wrth ei enw barddol Y Dryw. Roedd yn ddyn lled fyr a dyna pam y dewisodd yr enw "Y Dryw".\nGaned Hughes yn Nannerch, Sir y Fflint, yn 1772. Derbyniodd ei addysg yng Ngholeg Yr Iesu, Rhydychen. Gwasanaethodd yn y fyddin fel caplan am rai blynyddoedd. Penodwyd ef yn rheithor Llanddulas ond symudodd wedyn i wasanaethu ym Modfari, lle y bu am 32 o flynyddoedd hyd ei farwolaeth yn 1850. Bu farw ym Modfari ar 11 Chwefror 1850, ac fe'i claddwyd yno ar 15 Chwefror 1850.\nRoedd yn fardd adnabyddus yn y Gogledd. Daeth i sylw'r cyhoedd yn Eisteddfod Dinbych yn 1818 am ei awdl 'Elusengarwch', sy'n amlygu ei daliadau "gwerinol". Ynddi mae'n cwyno am gyflwr y tlodion yng ngwledydd Prydain lle mae'r "gwobrau mawr" yn cael eu dwyn gan y dugiaid a'r cyfoethogion yn "nofio mewn nwyfiant" tra bod y tlawd yn marw o eisiau bwyd. Cafwyd cryn gynnwrf yn yr eisteddfod pan ddyfarnodd Bardd Nantglyn a William Owen Pughe fod y wobr yn mynd i'r Dryw yn lle Dewi Wyn o Eifion.\n↑ 2.0 2.1 2.2 D. Ambrose Jones, Llenyddiaeth a llenorion Cymreig y bedwaredd ganrif ar bymtheg (Wrecsam, 1922).\n'Y Dryw' ar Y Bywgraffiadur Ar-lein\nWedi dod o "https://cy.wikipedia.org/w/index.php?title=Edward_Hughes_(Y_Dryw)&oldid=9891566"


Ymarferwyr gofal sylfaenol sy’n cymryd y rhan fwyaf o’r atgyfeiriadau cyntaf am ganser y croen. Mae Llywodraeth Cymru wedi nodi bod canser y croen yn rhan allweddol o’i bil iechyd i wella’r ddarpariaeth ar gyfer canfod, trin a goroesi canser. Yr ymgyrch ‘Herio’r Haul’ ar gyfer y DU sy’n cael ei chynnal drwy Cancer Research UK yw’r brif ffynhonnell ar hyn o bryd ar gyfer cyngor ar arferion diogel yn yr haul i’r holl gleifion sy’n wynebu risg ac sydd wedi cael diagnosis o ganser y croen. Mae hyn yn mynd law yn llaw â chyngor ar lefelau iach o fitamin D.\nMae nifer yr achosion o ganser y croen o bob math yn cynyddu ledled Cymru a’r DU. Mae data yn dangos bod y niferoedd yn y cenedlaethau iau sy’n cael eu gweld â chanserau’r croen, yn cynnwys BCC a melanomata, yn fwy nag mewn cenedlaethau blaenorol. Dylai meddygon teulu fod yn effro i’r posibilrwydd o weld briwiau ar y croen mewn cleifion iau, yn 30-39 mlwydd oed ar gyfer BCC, ac o 20mlwydd oed ar gyfer melanoma. Hefyd, yn ogystal ag atgyfeirio cleifion â briwiau croen penodol at ddermatolegwyr, dylid ystyried atgyfeirio’r rheini mewn grwpiau uchel eu risg ar gyfer ffotograffiaeth linell sylfaen a monitro parhaus.\nY prif gyrff arweiniol ar ganser y croen yn y DU yw NICE, PCDS a Chymdeithas Dermatolegwyr Prydain.Mae NICE wedi pennu pa friwiau croen fel Melanoma, SCC a BCC mewn lleoliadau anatomegol sy’n peri pryder a ddylai gael eu hatgyfeirio fel USC. Yn ogystal â hyn, dylai ceratoacanthomata gael eu hystyried yn SCC nes profi fel arall a dylid eu hatgyfeirio fel USC. Ymysg yr achosion tybiedig o ganser nad ydynt yn rhai brys y mae rhai sy’n ymwneud â BCC, clefyd Bowen, AK, ac unigolion sydd drwy ddiffiniad yn wynebu risg fawr o ganser y croen, yn cynnwys melanoma â >100 o fannau geni, gwallt coch, mannau geni annodweddiadol, a >2 aelod gradd gyntaf o’r teulu a gafodd ddiagnosis o felanoma.\nMae nifer o wahanol opsiynau ar gael i drin canser y croen. Oherwydd hyn, mae’n hollbwysig dod i gyd-ddealltwriaeth o’r moddau triniaeth hyn gyda chleifion, er mwyn iddynt wneud y penderfyniad ar driniaeth sy’n fwyaf addas iddyn nhw.\nMae darganfod yn gynnar, diagnosis a llwybrau atgyfeirio cywir yn gwella’r mynediad at driniaeth. Mae hyn yn hanfodol i wella canlyniadau triniaeth i gleifion ac i leihau’r baich cynyddol o gostau ar y GIG.\nY cyngor gan PCDS yw y dylai o leiaf un meddyg teulu ym mhob practis gael ei hyfforddi i ddefnyddiodermatosgopi. Y cwrs achrededig a ddarperir gan Goleg Brenhinol yr Ymarferwyr Cyffredinol sy’n cael ei argymell ar gyfer hyn. Dylai hyn ganiatáu atgyfeirio mewnol rhwng meddygon teulu er mwyn helpu i leihau’r baich cyffredinol o atgyfeiriadau. Mae clinigau gwell ar gyfer trin canser y croen mewn gofal sylfaenol wedi’u sefydlu ledled Cymru er mwyn gwella mynediad lleol drwy glinigau canser y croenmewn gwasanaethau allgymorth cymunedol a thrwy’r model gwasanaethau ychwanegol dan gyfarwyddyd/gwasanaethau ychwanegol lleol.\nLlywodraeth Cymru a chanser y croen\nGolwg ar ganser yng Nghymru\nCanser y Croen yng Nghymru: Y cefndir\nCanser y Croen a Gofal Sylfaenol\nAtgyfeirio achosion tybiedig o ganser sy’n rhai brys lle mae briwiau ar y croen\nAtgyfeirio achosion tybiedig o ganser nad ydynt yn rhai brys lle mae briwiau cyn-ganseraidd a chanseraidd ar y croen\nAdnabod Ffactorau Risg canser y croen\nAtal a rheoli achosion y rheini sy’n wynebu’r risg o gael canser y croen\nCarsinoma Celloedd Cennog (SCC)\nCarsinoma Celloedd Gwaelodol (BCC)\nCaleden Actinig (AK)\nAdnoddau a Chyfeiriadau


43/ Cwpwrdd tridarn, diwedd yr 17G\nRoedd y cwpwrdd tridarn yn unigryw i Eryri a’r ardal gyfagos. Fe’i gwelid yn aml yn nhai ffermwyr cyfoethog a boneddigion. Tra dechreuodd arddulliau newydd ddylanwadu ar ddodrefn mewn mannau eraill, goroesodd y traddodiad lleol a ffynnu, o tua 1660 i tua 1770.\n50/ Pamffled gwrth-gaethwasiaeth\nErbyn diwedd y ddeunawfed ganrif, Caerfyrddin oedd prif ganolfan argraffu a chyhoeddi Cymru. Tua 1792, cyhoeddodd John Daniel, yr argraffydd blaenaf yn y dref, bamffled un ar bymtheg o dudalennau, ar werth am geiniog, a ysgrifennwyd gan ddyn anhysbys, ‘Cymro, gelynol i bob…\nRoedd Evan Roberts yn gyn-löwr ifanc o Gasllwchwr oedd yn hyfforddi i fod yn weinidog gyda’r Methodistiaid. Ym mis Tachwedd 1904, ym Mlaenannerch ger Aberteifi, fe’i llethwyd gan weledigaeth ddwys. ‘Pwysodd iachawdwriaeth eneidiau yn drwm arnaf. Teimlais ar dân am fynd trwy Gymru gyfan i ddweud wrth y bobl am y…


Y Gymdeithas Ddeintyddol | T Arfon Williams\nT Arfon Williams\nUn o Dreherbert, Cwm Rhondda, oedd T. Arfon Williams ac fe dderbyniodd ei hyfforddiant proffesiynol yn Ysbyty Coleg y Brenin, Llundain.\nPan oedd yn ddeintydd ym Mhenmaen-mawr, cyfarfu ag Einir Wynne Jones – 'gem o wraig ddigymar', ys dywedodd Arfon amdani.\nGadawodd Benmaen-mawr i ddychwelyd i’w fro enedigol fel Swyddog Deintyddol yn y Rhondda ac wedyn yn Abertawe. Yna, ym 1970, cafodd ei benodi’n Swyddog Deintyddol yn y Swyddfa Gymreig, Caerdydd, ac ym 1985-86, cafodd ei godi’n Brif Swyddog Deintyddol dros Gymru.\nAr ei ymddeoliad, symud i’r Wern, Caeathro, ger Caernarfon, a dyma gyfnod ei weithgarwch mawr gyda’r Gymdeithas Ddeintyddol y bu â rhan yn ei sefydlu ym 1991. Ef oedd ei Chadeirydd cyntaf a bu’n ysbrydoliaeth o ran defnyddio’r iaith Gymraeg yn ei waith.\nMae’n siŵr y byddai wedi bod yn falch iawn o weld yr hedyn a blannodd yn dwyn ffrwyth ar ffurf y Geiriadur Deintyddiaeth.\nOnd roedd Arfon yn fwy na dim ond deintydd – er mor llwyddiannus yn ei faes. Roedd o hefyd yn Gristion pybyr ac yn fardd.\nYm 1974, dechreuodd ymddiddori yn y gynghanedd a datblygodd i fod yn feistr arni. Daeth yn englynwr adnabyddus – yn arbennig ar gorn yr englyn un-frawddeg – englyn Arfonaidd. Bu’n aelod blaenllaw o’r Gymdeithas Gerdd Dafod a chyfrannwr rheolaidd i’w chylchgrawn Barddas. Enillodd wobrau sawl gwaith yn yr Eisteddfod Genedlaethol. Cyhoeddodd Englynion Arfon (1978), Annus Mirabilis (1984), Cerddi Arfon (1996), ac Ynglŷn â Chrefft Englyna (Gol.) (1981). Fe olygwyd Englynion a Cherddi T. Arfon Williams : Y Casgliad Cyflawn gan Alan Llwyd yn 2003.\nUn o’r cerddi olaf a ysgrifennodd Arfon – a ffefryn gan ei briod, Einir, a’r teulu – oedd yr englyn a luniodd i’r Olwyn Ddŵr ar dir y Wern – ‘englyn iasol,’ yn ôl Dafydd Islwyn, ‘sy’n ein hannog i edrych yn ddyfnach ar ein profiadau, i edrych arnynt o ongl gwbl newydd, ac englyn sy’n cadarnhau nad oes i ni yma ddinas barhaus’. Dyma’r englyn:\nGyda’r gaea’n troi’n wanwyn rhoi yn hael\na wna’r nant bob galwyn\no’i dŵr hi, a gweld yr wy’\nna reolaf yr olwyn.\nYn ei Gyflwyniad i Englynion a Cherddi T. Arfon Wlliams – Y Casgliad Cyflawn, dywed y Prifardd Emyr Lewis fod yr englyn hwn ‘yn crisialu athroniaeth, a phersonoliaeth dawel, obeithlon a dirodres Arfon Williams’.\nMae’n briodol iawn bod y Gymdeithas Ddeintyddol wedi sefydlu Darlith Goffa Flynyddol er cof am T. Arfon Williams.


Children in Wales | Rhoi Plant yn Gyntaf: Maniffesto ar gyfer Etholiadau’r Senedd 2021\nRhoi Plant yn Gyntaf: Maniffesto ar gyfer Etholiadau’r Senedd 2021\nMae Plant yng Nghymru, ar y cyd ag elusennau plant cenedlaethol blaenllaw yng Nghymru, wedi lansio maniffesto ar gyfer Etholiadau’r Senedd 2021. Nod y maniffesto yw sicrhau bod hawliau plant yn ganolog ac yn cael blaenoriaeth gan holl bleidiau gwleidyddol Cymru.\nRydyn ni’n galw ar bob plaid wleidyddol i ymrwymo i’r canlynol;\nGwneud plant yn flaenoriaeth\nGweld plant fel rhan o’r ateb wrth ymadfer wedi COVID-19\nGwrando ar blant a rhoi sylw i beth maen nhw’n ei ddweud wrthych chi\nCefnogi plant trwy fuddsoddi yn y gwasanaethau maen nhw’n eu defnyddio\nGwerthfawrogi plant trwy flaenoriaethu ymyrraeth gynnar, ataliaeth a mesurau cymorth i deuluoedd\nNod ein galwadau yw sicrhau bod;\nPob plentyn yn cael mynediad i’w HAWLIAU\nPob plentyn yn cael eu DIOGELU a’u HAMDDIFFYN\nDim un plentyn yn profi TLODI\nPob plentyn yn cael IECHYD A LLESIANT EMOSIYNOL cadarnhaol\nMae’r maniffesto yn cyflwyno pedwar maes blaenoriaeth, gan gynnwys cryfhau strwythurau cenedlaethol yn y Llywodraeth a’r Senedd, Cryfhau strwythurau lleol a rhanbarthol, Buddsoddi mewn Plant a’r ymateb i Covid-19.\n“Mae’r penderfyniadau a wnaed mewn ymateb i COVID-19 wedi cael effaith ddwys ar blant, ond rydyn ni’n gwybod bod llawer yn wynebu rhwystrau sylweddol cyn dyfodiad y pandemig. Wrth i bleidiau gwleidyddol baratoi i gyhoeddi eu blaenoriaethau i’r etholiad yn ystod y misoedd nesaf, rydyn ni’n gofyn iddyn nhw sicrhau eu bod nhw’n rhoi plant yn gyntaf, ac yn creu Cymru sy’n wirioneddol addas ar gyfer pob plentyn a pherson ifanc, beth bynnag yw eu cefndir, eu sefyllfa neu eu priodweddau. Wrth i bobl ifanc 16 ac 17 oed gael yr hawl i bleidleisio am y tro cyntaf erioed, bydd eu materion nhw gymaint â hynny’n anoddach eu hanwybyddu. Rydyn ni’n galw ar arweinwyr pob plaid i wneud plant yn ganolog i’r Llywodraeth nesaf, a chyflawni’r 4 maes blaenoriaeth rydyn ni wedi’u cyflwyno gyda’n partneriaid yn y maniffesto ar y cyd a gyhoeddwyd heddi”\nMae’r maniffesto llawn ar gael ar wefan Plant yng Nghymru yn Gymraeg a Saesneg


Roedd Bondiau Plant Buddsoddiadau a Chynilion Cenedlaethol (NS&I) arfer caniatáu i chi fuddsoddi cyfandaliad ar ran plentyn o dan 16 oed. Ond nid yw'r bondiau cynilo hyn ar gael mwyach. Darganfyddwch sut roedd Bondiau Plant yn gweithio, beth i'w wneud os oes gennych un sy'n aeddfedu'n fuan a beth yw'r dewisiadau amgen.\nBeth yw fy opsiynau os oes gennyf i fond sydd i fod i aeddfedu'n fuan?\nNid oedd unrhyw dreth ar y llog\nRoedd bondiau pum mlynedd a oedd yn rhoi taliad llog penodedig bob blwyddyn. (Yn flaenorol roedd Bondiau Plant yn cael eu galw yn Fondiau Bonws Plant a oedd â chyfradd llog benodedig flynyddol a thaliad bonws gwarantedig pe byddech yn cadw’r bond am y bum mlynedd llawn. Bellach nid oes taliad bonws, felly dyna’r rheswm am newid yr enw).\nRoedd taliadau llog yn sefydlog. Felly pan fyddwch yn prynu’r bondiau, byddwch yn gwybod ymlaen llaw faint y byddant yn tyfu yn ystod y tymor\nDim ond rhieni, gwarcheidwaid, a (hen) taid/nain oed dyn gallu prynu’r bondiau hyn i unrhyw un dan 16 oed. Roedd rhiant neu warcheidwad yn cadw rheolaeth tan fod y plentyn yn troi 16 (neu’r pen-blwydd pum mlynedd cyntaf ar ôl pen-blwydd y plentyn yn 16).\nRoeddech yn gallu buddsoddi cyn lleied â £25 neu gymaint â £3,000 fesul dyroddiad bond mewn unedau o £25, fesul plentyn\nPan oedd y tymor pum mlynedd wedi dod i ben, gallech naill ai gyfnewid y bondiau am arian parod neu eu hail-fuddsoddi am bum mlynedd arall ar gyfradd llog newydd. Gallech barhau i ail-fuddsoddi nes bod y plentyn yn 16 oed. Roedd bondiau’n aeddfedu’n derfynol pan ydynt yn cyrraedd y pen-blwydd pum mlynedd cyntaf ar neu ar ôl pen-blwydd y plentyn yn 16 oed. Ar ôl hynny, mae’r bondiau’n peidio ag ennill llog.\nRoedd y gosb am gasglu’r arian yn gynnar yn cyfateb â 90 diwrnod o log ar y swm a gasglwyd.\nMae tynnu arian o fond ar adeg heblaw adeg ei adnewyddu neu aeddfedrwydd yn golygu y codir cosb arnoch sy'n cyfateb â llog o 90 diwrnod.\nGall y person sy'n gofalu am y bond barhau i adnewyddu'r bondiau presennol nes bod y plentyn yn 16 oed. Mae gennych dri opsiwn ar gyfer eich bondiau presennol pan fyddant yn aeddfedu:\nadnewyddu'r bond, gan ail-fuddsoddi gwerth y bond ynghyd â'r llog.\ntynnu rhan o'r bond, gan adael i ran ohono gael ei ail-fuddsoddi.\ntynnu'r holl fond.\nMae bondiau'n cael eu hadnewyddu a'u hail-fuddsoddi'n awtomatig oni bai eich bod yn dweud wrth NS&I fel arall.\nMae hyn yn golygu bod angen i chi benderfynu a ydych eisiau arian parod yn y bond cyfan neu ran ohono cyn dyddiad aeddfedrwydd y bond. Bydd NS&I yn ysgrifennu atoch tua 30 diwrnod cyn i'ch bond aeddfedu i egluro'ch opsiynau yn fanwl. Nid oes angen i chi wneud unrhyw beth nes i chi dderbyn eich pecyn.\nAr ôl i’r bond gael ei adnewyddu mae cosb am dynnu hynny yn ôl ar hyn o bryd sy’n cyfateb â llog o 90 diwrnod.\nOs penderfynwch adnewyddu, byddwch yn ymwybodol y gallai'r gyfradd llog fod yn uwch neu'n is na'r gyfradd llog ar eich bond presennol.\nAm fwy o wybodaeth ar beth i'w wneud os oes gennych fond sy'n aeddfedu, gwelwch wefan NS&I\nOs hoffech wybod mwy am yr opsiynau sydd ar gael ar gyfer cynilo i blant, ewch i'n canllaw Cynilo i blant\nOs byddwch yn anfodlon â’r gwasanaeth a gewch neu os byddwch am wneud cwyn am fond a brynwyd gennych, ewch i wefan NS&I\nGallwch hefyd ddarllen ein canllaw Datrys problem ariannol, cyflwyno cwyn neu cael iawndal


Cyn-newyddiadurwr wedi’i gadeirio ym Mhenbedw – Golwg360\n9 Medi 2017 am 18:37 Diweddarwyd 10 Medi 2017 am 13:19\nY cyn-newyddiadurwr Martin Huws o Ffynnon Tâf sydd wedi ennill Cadair Gŵyl y Gadair Ddu ym Mhenbedw.\nCafodd y seremoni gadeirio ei chynnal yn Ysgol Joseph Paxton heddiw.\nCafodd y Gadair ei chomisiynu gan Gymeithasau Cymraeg Penbedw a Fflandrys, sy’n trefnu’r digwyddiad, ac mae hi wedi ei chreu o hen drawstiau rheilffordd yng Ngwlad Belg\nY testun ar gyfer yr Awdl oedd ‘Hedd Wyn’, ac roedd y seremoni yng ngofal yr Archdderwydd Geraint Llifon, neu Geraint Lloyd Owen.\nMartin Huws o Gaerdydd ydy ennillydd y Gadair pic.twitter.com/rupW8xkYcN\n— neil wyn jones (@neilwyn) September 9, 2017\nHanes y Gadair Ddu\nEnillodd Hedd Wyn, enw barddol Ellis Humphrey Evans, gadair Eisteddfod Genedlaethol Cymru Penbedw 1917 am ei awdl ‘Yr Arwr’.\nOnd ar ddydd Iau, 6 Medi 1917, cyhoeddodd T. Gwynn Jones i’r dorf ym Mhafiliwn yr Eisteddfod bod Hedd Wyn wedi cael ei ladd chwe wythnos ynghynt yn Ypres. Pan gyhoeddodd yr Archdderwydd ei fod wedi’i ladd yn y frwydr honno gorchuddiwyd y gadair â llen ddu.\nGwnaed y gadair gan ffoadur o’r enw Eugeen Vanfleteren o Wlad Belg.\nDaethpwyd a’r gadair yn ôl i Drawsfynydd ar y trên ar 13 Medi, 1917 a chludwyd hi i’r Ysgwrn, cartref Hedd Wyn, ar gart a cheffyl.


Cyngor Celfyddydau Cymru | Nodiadau Cymorth ar gyfer maes Datblygiad Proffesiynol i Unigolion Creadigol Proffesiynol\nCroeso i'r Nodiadau Cymorth ar gyfer maes Datblygiad Proffesiynol Grantiau’r Celfyddydau i Unigolion Creadigol Proffesiynol.\nGellir darllen y Nodiadau Cymorth hyn fel dogfen "annibynnol" neu gallwch ddilyn yr hyperddolenni i edrych ar adrannau penodol o'r Nodiadau wrth i chi lenwi eich ffurflen gais ar lein. Dylid eu darllen ochr yn ochr â'r canllaw Cychwyn Arni, a'n canllawiau pellach am faes Datblygiad Proffesiynol Grantiau’r Celfyddydau i Unigolion Creadigol Proffesiynol.\nGwnewch yn siŵr eich bod wedi darllen y ddogfen Cychwyn Arni a dogfen y maes Datblygiad Proffesiynol cyn i chi ddechrau llenwi eich ffurflen gais.\nY man cychwyn ar gyfer unrhyw brosiect da yw nodi'r angen, felly rydym hefyd eisiau gwybod pam rydych yn credu bod angen eich prosiect. Defnyddiwn y term "angen" i olygu mater neu sefyllfa lle y gellid newid rhywbeth er mwyn gwella pethau. Lle y bo'n briodol i'r prosiect, byddwn hefyd am weld y dystiolaeth o'r galw am eich prosiect.\nPa weithgarwch datblygiad proffesiynol fydd yn digwydd?\nLle y bydd y gweithgarwch datblygiad proffesiynol yn cael ei gynnal?\nPryd y bydd y gweithgarwch datblygiad proffesiynol yn cael ei gynnal?\nMae'r prosiectau a gefnogwn drwy'r maes hwn yn ymwneud â mynychu hyfforddiant, gwella ymarfer creadigol a buddsoddi yn y sgiliau a fydd yn helpu unigolion proffesiynol creadigol i ddatblygu gyrfa gynaliadwy yng Nghymru. Nid ydynt yn ymwneud yn uniongyrchol â datblygu a darparu gweithgarwch celfyddydol.\nFelly, yn yr adran hon o'r cynnig hoffem i chi feddwl am ansawdd mewn dwy ffordd. Yn gyntaf, hoffem wybod sut byddwch yn sicrhau y bydd y gwaith datblygiad proffesiynol yr ydych am i ni ei ariannu o ansawdd uchel. Yna dywedwch wrthym sut bydd canlyniadau'r prosiect hwn, yn y tymor hwy, yn effeithio ar ansawdd y gwaith y byddwch yn ei gyflawni.\nEich Hanes Artistig a'ch Cyfeiriad yn y Dyfodol\nCwestiynau Cyffredin: Sut mae dangos fy hanes?\nDdweud wrthym yn gryno am eich gwaith artistig arferol\nDangos i ni sut bydd y prosiect hwn yn datblygu ac yn ymestyn eich ymarfer drwy dynnu ar eich gwaith artistig blaenorol neu drwy ei ategu\nDweud wrthym os byddwch yn rhagweld y bydd canlyniad eich prosiect yn mynd â chi i gyfeiriad creadigol newydd.\nDangos i ni sut y bydd eich prosiect yn denu sylw o gymharu â phrosiectau eraill. Beth sy'n ei wneud yn unigryw ac yn berthnasol?\nDweud wrthym sut y byddwch yn sicrhau eich bod yn darparu prosiect o ansawdd?\nDweud wrthym pam rydych wedi dewis proffesiynau creadigol, darparwyr hyfforddiant neu sefydliadau celfyddydol penodol i weithio gyda chi, a'r hyn y byddant yn ei gyfrannu at eich prosiect\nOs ydych eisoes wedi dewis y gweithwyr proffesiynol creadigol neu'r darparwyr hyfforddiant a fydd yn gweithio gyda chi, dylech gyflwyno eu CVs. Bydd angen i chi ddweud wrthym sut y cawsant eu dewis. Rhaid i unrhyw staff y prosiect, gan gynnwys gweithwyr proffesiynol creadigol a darparwyr hyfforddiant, sy'n cael cyflog o fwy na £5,000 gael eu recriwtio drwy broses ddethol agored, oni bai bod rheswm artistig penodol a phwysig dros wneud yn wahanol.\nSafon eich ymarfer creadigol a safon, enw da a phriodoldeb yr unigolion creadigol proffesiynol eraill, y darparwyr hyfforddiant a'r sefydliadau celfyddydol a fydd yn gweithio gyda chi\nPa mor briodol yw eich prosiect i'ch hanes artistig a'ch profiad a'ch cyflawniadau hyd yma\nDywedwch wrthym am effaith eich prosiect (canlyniadau'r prosiect). Dywedwch wrthym sut y bydd o fudd i chi a sut y bydd yn cyfrannu at y celfyddydau yng Nghymru\nA fydd eich prosiect yn helpu i ddatblygu eich ymarfer creadigol neu ymarfer creadigol pobl eraill, neu ddatblygu ffurf benodol ar gelfyddyd?\nA fydd eich prosiect yn eich helpu i ddatblygu busnes newydd neu ymagwedd newydd at eich busnes neu'ch ffordd bresennol o weithio?\nA fydd eich prosiect yn creu gwaith neu wasanaethau artistig a fydd o fudd i unigolion creadigol proffesiynol - gan gynnwys chi eich hun - a sefydliadau celfyddydol?\nDdweud wrthym sut mae eich prosiect o fudd i chi:\nDangoswch i ni sut y bydd eich prosiect yn helpu i ddatblygu eich sgiliau creadigol neu gryfhau ochr fusnes eich ymarfer\nDywedwch wrthym os bydd eich prosiect yn helpu i weithio yn fwy cynaliadwy\nDweud wrthym sut mae eich prosiect yn cyfrannu at ddatblygiad y sector yng Nghymru\nDweud wrthym os ydych yn gallu nodi unrhyw ffyrdd y bydd pobl Cymru yn elwa ar eich prosiect naill ai nawr neu yn y dyfodol\nDangos i ni sut y bydd eich prosiect yn eich helpu i weithio yn fwy cynaliadwy\nNoder, os ydych yn gwneud cais i fynychu hyfforddiant yn unig ni fyddwn yn cefnogi prynu offer cyfalaf.\nDdisgrifiad clir a manwl o ganlyniadau arfaethedig eich prosiect a'i effaith arnoch chi\nRydym yn gwybod bod prosiect sydd wedi'i gynllunio'n dda ac sy’n cael ei reoli’n effeithiol yn fwy tebygol o arwain at ganlyniad llwyddiannus. Felly, rydym eisiau gwybod am eich gallu i gyflawni, a sut rydych wedi mynd ati i gynllunio a rheoli eich prosiect. Rydym am i chi ddangos eich bod yn barod i reoli a chyflwyno eich prosiect yn effeithiol, ochr yn ochr â'ch gwaith arferol, p'un a ydych yn ei reoli eich hun neu'n dod â rhywun i mewn i'ch helpu chi.\nOs ydych yn gweithio mewn partneriaeth ag unrhyw sefydliadau neu weithwyr proffesiynol creadigol eraill:\nOs ydych yn cyflogi unrhyw unigolion creadigol proffesiynol, hyfforddwyr, neu staff dros dro eraill i gyflawni eich prosiect, dweud wrthym sut y cawsant eu dewis. Rhaid i unrhyw un sy'n cael cyflog o fwy na £5,000 gael ei recriwtio drwy broses ddethol agored, oni bai bod rheswm penodol a phwysig dros wneud yn wahanol. Dywedwch wrthym os yw hyn yn wir.\nDwedwch wrthym pwy fydd yn gyfrifol am redeg y prosiect o ddydd i ddydd\nDwedwch wrthym os oes gennych unrhyw brofiad o gyflawni prosiectau tebyg. Beth wnaethoch chi ei ddysgu o'r rhain y gallwch ei ddefnyddio gyda'r prosiect hwn?\nEich ffi i gynnal y prosiect (nid yw hyn yn gymwys ar gyfer ceisiadau i fynychu hyfforddiant yn unig)\nCostau cynhyrchu, gan gynnwys deunyddiau, a chostau mynd ar daith (nid yw hyn yn gymwys ar gyfer ceisiadau i fynychu hyfforddiant yn unig)\nCostau ymgysylltu â'r cyhoedd megis costau marchnata, costau cyfieithu a gwaith datblygu cynulleidfaoedd (nid yw hyn yn gymwys ar gyfer ceisiadau i fynychu hyfforddiant yn unig)\nCostau ar gyfer gwneud eich prosiect yn fwy cynhwysol a hygyrch, fel perfformiadau â dehonglydd iaith arwyddion (nid yw hyn yn gymwys ar gyfer ceisiadau i fynychu hyfforddiant yn unig)\nRydw i'n gwneud cais i fynd ar gwrs hyfforddi. A wnewch chi hefyd dalu cyfradd ddyddiol i mi?\nOs ydych yn gwneud cais i ni am gostau mynychu hyfforddiant neu gyfle datblygiad proffesiynol ni fyddwn yn talu cyfradd ddyddiol i chi yn ogystal â thalu eich ffioedd.\nOs ydych yn gwneud cais i fynychu hyfforddiant yn unig, ni allwch gynnwys cost prynu offer yn eich cais.\nAr gyfer mathau eraill o brosiectau cymwys, gellir defnyddio hyd at £2,000 o'ch grant fel cyfraniad at elfen gyfalaf prosiect penodol, megis prynu darn o offer. Bydd angen i chi ddweud wrthym yng nghynnig eich prosiect sut y byddwch yn defnyddio'r cyfarpar hwn yn ystod ac ar ôl eich prosiect. Bydd angen i chi ddarparu copïau o dderbynebau hefyd cyn y gall unrhyw daliad gael ei wneud.\nCysylltwch â ni os ydych yn ansicr ynglŷn â gwneud cais am gost prynu offer.\nYr uchafswm y gallwch wneud cais amdano yw £5,000 neu 90% o gyfanswm costau cymwys y prosiect. Os ydych yn gwneud cais i fynychu hyfforddiant yn unig, uchafswm y grant sydd ar gael yw £2,000.\nIncwm a enillwyd (fel ffioedd perfformiad, tocynnau neu werthiannau arddangosfa)\nRhestrwch ffioedd a chyflogau yr holl artistiaid a'r unigolion creadigol proffesiynol eraill a fydd yn gweithio ar eich prosiect. Fel isafswm, bydd angen i chi sicrhau bod cyfraddau tâl safonol y diwydiant yn cael eu defnyddio. Gallwch gael cyngor am hyn gan sefydliadau fel Equity, Undeb y Cerddorion, UK Theatre, a'r Independent Theatre Council. Ar gyfer artistiaid gweledol, a-n, mae adran ar wefan yr Artists Information Company a elwir yn Fanc Gwybodaeth sy'n cynnwys gwybodaeth ddefnyddiol ar gyfer ymarfer y celfyddydau gweledol, gan gynnwys canllawiau ar gyfraddau cyflog.\nAr gyfer mathau eraill o brosiectau cymwys, gall ein grant gynnwys hyd at £2,000 fel cyfraniad tuag at elfen gyfalaf prosiect penodol, megis prynu darn o offer y bydd ei angen arnoch er mwyn cyflawni'r prosiect.\nLle y bo'n briodol i'ch prosiect, rydym yn disgwyl i chi wneud eich gweithgarwch yn hygyrch i bobl anabl. Mae llawer o bethau y gallwch eu gwneud i wneud eich prosiect yn fwy hygyrch nad ydynt mewn gwirionedd yn costio dim, ond dylech gynllunio ar gyfer unrhyw gostau mynediad angenrheidiol a'u cynnwys yma\nCyllideb eich prosiect. Rhaid i hyn fod ar ein templed cyllideb prosiect, y gallwch ei lawrlwytho o’r ffurflen gais\nein Canllaw Cychwyn Arni ar gyfer Grantiau'r Celfyddydau i Unigolion Creadigol Proffesiynol, nodiadau canllaw ar wahân ar gyfer pob maes a'n Taflenni Gwybodaeth


7. Allwch Chi Torri Allan o Ystafell Dianc?\n8. Siopa Lleol a Chefnogi Manwerthwyr Annibynnol\nNawr yn fwy nag erioed mae angen cefnogaeth trigolion lleol ar ein manwerthwyr annibynnol. Yn galw allan am eich siop wythnosol? Beth am ymweld â Marchnad Caerdydd, lle gallwch chi godi'ch holl fwydydd o groser gwyrdd, cigydd, gwerthwr pysgod, becws, delicatessens a mwy. Neu cymerwch ychydig o amser i archwilio The Castle Emporium ac arcedau Fictoraidd ac Edwardaidd Caerdydd sy'n llawn indies rhyfeddol. Hefyd, maen nhw i gyd yn gudd i'ch amddiffyn rhag yr elfennau. Yn lle siopa ar-lein, beth am alw heibio i'r dref a'u cefnogi? - Peidiwch ag anghofio eich mwgwd wyneb!\n9. Siopa Hyd nes i Chi Gollwng yng Nghanolfan Siopa Tyddewi\n10. Cael Arhosiad


9 cyrsiau a gafwyd\nAddurniadau Nadolig helyg\nBasgedwaith helygen - yn benodol gwneud addurniadau erbyn y Nadolig.\nAlmaeneg - Blwyddyn 1\nNod y cwrs hwn yw rhoi i fyfyrwyr ddealltwriaeth sylfaenol o strwythur yr iaith ac i’w galluogi i ddefnyddio’r iaith yn effeithiol mewn nifer o sefyllfaoedd bob dydd mewn gwlad lle siaredir Almaeneg. Mae’r cwrs hwn yn addas ar gyfer rheiny â dim ond gwybodaeth brin neu ddim o gwbl o’r iaith\nCyflwyniad i aromatherapi\nYmarfer hynafol o ddefnyddio darnau o blanhigion ar ffurf olewau naws i hybu iechyd a llesiant yw aromatherapi. Dewch i ddysgu am hanes aromatherapi a sut y gall defnyddio olewau naws fod o fudd i fân anhwylderau a lleihau straen a gorbryder. Darganfyddwch sut i gymysgu olewau yn ddiogel gartref a sut i'w defnyddio ar gyfer iechyd eich teulu.\nDiogelwch bwyd mewn arlwyo\nI'r bobl hynny sy'n gweini neu trafod bwyd. Hylendid personal - beyd diogel - glanhau mewn adeiladau bwyd - gwastraff a rheolaeth pla.


Cwestiynau Cyffredin | Trafnidiaeth Cymru\nSut ydych chi'n sicrhau bod gan bobl fynediad at doiledau ar Fetro De Cymru?\nRydym wedi ymrwymo i sicrhau bod gan ein teithwyr fynediad i doiledau ar Fetro De Cymru. Rydym yn cynyddu nifer y toiledau mynediad cyffredinol yn ein gorsafoedd ar rwydwaith y Metro fel na fydd teithwyr byth mwy nag 20 munud oddi wrth doiled. Gydag amlder gwasanaeth troi i fyny a mynd, gall teithwyr neidio ymlaen ac i ffwrdd eto pan fydd yn gyfleus iddynt.\nBydd toiledau hygyrch ar ein holl fflyd newydd o drenau. Ar reilffyrdd Aberdâr, Merthyr a Threherbert rydym yn creu gwasanaeth Metro cyflym, aml a modern y gallwn ei ymestyn i gymunedau newydd yn y dyfodol. Mae hyn yn golygu bod angen i ni ddefnyddio trenau tram a all redeg ar y stryd ond nad ydynt ar gael ar hyn o bryd gyda thoiledau mynediad cyffredinol. Ar hyn o bryd rydym yn ymchwilio i opsiynau posibl gyda chynhyrchwyr.\nYr amser teithio cyfartalog a arbedir ar draws Metro De Cymru fydd 15 munud erbyn 2023 (ond gallai fod hyd at 25 munud ar gyfer rhai teithiau).\nOs oes angen i chi ddod oddi ar y trên i ddefnyddio toiled gorsaf, mewn 50% o'n gorsafoedd ni fydd y trên nesaf byth mwy na 15 munud i ffwrdd (yn ystod yr wythnos) a'r 50% arall rhwng 5 a 10 munud i ffwrdd.\nDim ond tair gorsaf Metro De Cymru sydd â thoiledau ar hyn o bryd (Heol y Frenhines Caerdydd, Caerdydd Canolog a Phontypridd), bydd hyn yn cynyddu i 9 yn 2023 (cynnydd o 200%). Rydym yn bwriadu darparu toiledau mynediad cyffredinol ym Merthyr Tudful, Aberdâr, Treherbert, Caerffili, Tonypandy a Radur.\nAr hyn o bryd, mae teithio o un pen o Metro De Cymru i'r llall yn cymryd 72 munud. Yn 2023, 50 munud fydd y daith hiraf.\nPwy sy’n berchen ar y rheilffordd?\nRheoli llystyfiant ar ochr y cledrau\nGosod system signalau fodern newydd\nGosod Cyfarpar Llinellau Uwchben newydd a fydd yn pweru ein trenau tram cyflymach a mwy cyfeillgar i’r amgylchedd\nSeilwaith ar gyfer ein trenau newydd\nGwella’r cyfleusterau presennol ac adeiladu gorsafoedd newydd\nGwaith cynnal a chadw parhaus i sicrhau bod ein gwasanaethau’n rhedeg yn ddiogel ac yn ddidrafferth\nMae trydaneiddio yn rhan o'r buddsoddiad sylweddol y mae TrC yn ei wneud yn y llinellau hyn. Drwy drydaneiddio'r rheilffyrdd hyn, gallwn ni ddarparu gwasanaethau cyflymach, amlach a gwyrddach.


Ysbrydoliaeth - Print Peppermint\nBlog Dylunio / Ysbrydoliaeth\nErthyglau Ysbrydoliaeth diweddar\nEi ysgwyd Fel Llun Polaroid: Y Syniadau Da Ffotograffiaeth Polaroid\nAnghofiwch hunluniau a'i “wneud ar gyfer y 'gram." Yn ddiweddar, mae'r byd yn golchi camerâu Polaroid hen ysgol yn lle. Yn ôl yr ymchwil hon, cyrhaeddodd gwerthiannau ar gyfer y camerâu gwib hyn gynnydd o 148 y cant mewn rhychwant blwyddyn. Gallwch ail-fyw'r duedd hen ysgol hon am ychydig o hwyl ôl-arddull hefyd. Y cyfan sydd ei angen yw sengl… Darllen mwy\nYsbrydoliaeth / ffotograffiaeth\nCardiau Busnes a Ysbrydolwyd gan Holograffau Go Go Luna\nAt Print Peppermint rydym yn caru ein holl gleientiaid! Rydyn ni'n cael ein hysbrydoli gymaint wrth wylio entrepreneuriaid ifanc a sylfaenwyr cychwynnol yn creu cyfochrog brand i'w cwmni. Rydyn ni'n teimlo'n fendithiol iawn i fod yn rhan o'r broses hon. Un cleient o'r fath rydyn ni wir wedi cwympo mewn cariad ag ef yw: Go Go Luna Y Cleient Os ydych chi'n edrych… Darllen mwy\nSyniadau ac Ysbrydoliaeth Cerdyn Busnes / Ysbrydoliaeth\nDylunio Graffeg / Ysbrydoliaeth\nBu farw Anderson Co. Teen: Mae ei Ffrind Gorau yn Creu Dyluniad Crys-T\nMae eisoes yn llai nag wythnos pan fu farw Jill Hurst, merch yn ei harddegau o Lawrenceburg. Bu farw Jill oherwydd damwain car, a thua dyddiau'n ddiweddarach, tynnwyd cymorth bywyd, a rhoddwyd organau ei chorff. Heddiw, mae ei mamwlad yn ei hedmygu oherwydd ei gweithred gyda'r lliw pinc. Jill Hurst… Darllen mwy\nDylunio Graffeg / Ysbrydoliaeth / Dylunio crys-T\nMae aelodau Band Marching Prifysgol Tennessee yn Gwisgo crysau-T Dyluniwyd gan Bullied Fan\nAelod o fand gorymdeithio Prifysgol Tennessee yw'r cyntaf i wisgo'r crys gwrth-fwlio angerddol enwog sy'n cael ei ysbrydoli gan gefnogwr pedwerydd gradd, wedi'i bryfocio am ei grys-t wedi'i grefftio gartref. Cafodd band Pride of the Southland eu gorchuddio yn y crysau-t dywededig o dan eu gwisgoedd yn ystod gêm Prifysgol Tennessee ddydd Sadwrn diwethaf dros… Darllen mwy\nYsbrydoliaeth / Dylunio crys-T\n6 Dyfyniadau Dylunio Graffig i Ysbrydoli Eich Prosiect Nesaf\n6 Dyfyniadau Dylunio Graffig i Ysbrydoli Eich Prosiect Nesaf Ydych chi'n edrych am ysbrydoliaeth ar gyfer eich prosiect nesaf? Edrychwch ar y 6 dyfynbris dylunio graffig hyn a fydd yn tanio'ch angerdd greadigol! Mae'n digwydd i bob un ohonom - rydych chi'n eistedd i lawr yn barod i gael gwared ar y prosiect nesaf perffaith hwnnw. Ond wedyn, rydych chi'n sylweddoli nad ydych chi'n gwybod ble ... Darllen mwy\nPSA: Rydyn ni i gyd yn Bwysig\nRydyn ni i gyd yn Bwysig Mae ein calonnau'n mynd allan i bawb sydd wedi colli teulu, ffrindiau a chydweithwyr oherwydd unrhyw fath o ragfarn. Boed yn wahaniaeth hiliol, rhywiol neu grefyddol mae angen i ni ddeall ein bod ni i gyd yr un peth yn y bôn. Rydym i gyd yn cael eu gwneud o fater ac mae mater ym mhopeth. Mae angen i bob un ohonom ni… Darllen mwy\nCerdyn a argraffwyd gennym eleni ar gyfer un o'n cleientiaid annwyl. Papur: Cotwm Heb ei Gorchuddio 50 triphlyg (triplex) Gorffen: Stamp Ffoil Poeth - Cleient Aur: Ffotograffiaeth Bailey Aro | baileyaro.com\nYsbrydoliaeth / Dylunio Print


Sims Flight Diffrent Same Aircaft ????????\nCwestiwn Sims Flight Diffrent Same Aircaft ????????\n1 7 flwyddyn mis yn ôl #1125 by pauand2\nSut i osod yr un fath a / c mewn Sims gwahanol ar yr un cyfrifiadur\n1 7 flwyddyn mis yn ôl #1126 by bobyor\nPa sims a pha awyrennau. Gallwch borthladd llawer o FSX awyrennau i mewn P3D. Ni allwch borthladd FSX awyrennau i mewn X-Plane neu i'r gwrthwyneb.\nAmser i greu dudalen: 0.185 eiliad